text:
Enseñansa na cas
Pa por duna enseñansa na cas mester haci lo siguiente:
- Mester manda un carta pa Oficina di Enseñansa Obligatorio, cu e peticion pa e enseñansa cu kier duna na cas, wordo reconoci den cuadro di e ley di enseñansa obligatorio;
- Inspectie lo haci evaluacion di e contenido di e programa di enseñansa cu kier brinda na cas pa controla si esaki ta cumpli cu tur condicion;
- Pone adhunto un carta di bon conducta di e persona cu ta bay duna e enseñansa na cas;
- Menciona tambe e informacion di contacto di e alumno (su number di ID,nomber y fam, adres, fecha y luga di nacemento);
- E peticion pa enseñansa na cas mester wordo haci tur aña, prome cu e aña escolar cuminsa;
- Enseñansa na cas tambe mester cumpli cu e ley di enseñansa obligatorio;
- E empleadonan publico di enseñansa obligatorio ta controla si e mucha(nan) en realidad ta ricibi enseñansa na cas tur dia.
Oficina di Ensenañsa Obligatrorio
Oficina di Ensenañsa Obligatrorio (Bureau Leerplicht Aruba) ta controla y supervisa e ehecucion di e ley di enseñansa obligatorio. E empleadonan publico di enseñansa obligatorio ta supervisa e cumplimento cu e ley di enseñansa obligatorio. E ta duna informacion na e hobennan pakico ta importante pa bay scol y e consecuencianan si viola e ley di enseñansa obligatorio. E empleadonan publico di enseñansa obligatorio hunto cu e scol y e mayornan ta busca solucion ora cu tin problema pa bay scol. E mayornan ta keda responsabel pa nan yiunan bay scol di berdad.
Tanto e scol como e empleadonan publico di Oficina di Ensenañsa Obligatrorio ta controla si e muchanan ta bay scol. E scol ta registra e alumnonan cu ta inscribi na e scol y ta pasa e informacion aki pa e Oficina di Enseñansa Obligatorio. E scol ta duna e Oficina di Enseñansa Obligatorio informacion riba e ausencia y e codigo di ausencia di su alumnonan. Prome cu 9 or di mainta e mayornan of cuidadonan mester informa e cabesante tocante ausencia di e mucha pa motibo di malesa of otro motibo. Den caso di malesa y e ausencia surpasa 10 dia escolar sin interupcion, e mayornan/cuidadonan mester entrega un declaracion di e dokter cu ta trata e mucha no mas tarda cu e di 11 dia escolar. Den caso di un otro motibo, e mayornan/cuidadonan mester splica cla e indole di e problema. E scol por registra e tipo di ausencia aki maximalmente 10 biaha pa aña escolar pa alumno.
E codigonan di ausencia
E scolnan ta actualisa nan registro di ausencia di e alumnonan diariamente. Den e registro nan ta registra pa cada dia di scol e siguiente codigonan di ausencia:
- Codigo Z: e alumno ta ausente henter dia of un parti di dia debi na un malesa;
- Codigo D: e alumno ta ausente debi na prohibicion pa drenta scol temporalmente como un medida disciplinario;
- Codigo P: e alumno ta ausente henter dia of un parti di dia debi na un acontecimento repentino of extraordinario of importante, personal of familiar. E acontecimentonan aki por encera, un matrimonio of entiero di un famia cercano, e periodo di rouw despues di un fayecimento of obligacionnan importante (manera topsport, actividad academico, pero excluyendo vakantie) den exterior;
- Codigo V (verzuim): e alumno ta ausente henter dia of parti di dia y e scol no por concede codigo D, Z, of P.
Verlof
Tin circunstancia na unda e alumno por haya dispensacion. E mayornan/cuidadonan por entrega un peticion por escrito solamente cerca e director. Aki ta trata di diferente asunto na unda e director por duna maximo 10 dia escolar di dispensacion pa aña escolar. Mester entrega e peticion di antemano cerca e director uzando e formulario di” peticion pa dispensacion di scol”. E formulario aki bo por haya cerca e director. Segun e ley “circunstancia di peso” ta situacion cu ta cay fuera di e boluntad di e mayornan / cuidadonan of e mucha”. Pa e circunstancianan aki por pidi dispensacion.
Biaha
Den cierto caso si ta permiti pa biaha cu bo yiunan pa exterior, sigur si e biahe aki ta pa motibo personal of circunstancia extraordinario (manera enlace matrimonial, entiero den exterior, participacion den competencia deportivo internacional). P’esey ta di sumo importancia pa informa e scol bon y na tempo tocante e motibonan exacto di e biahe. Si e scol tin suficiente informacion, e scol ta registra e ausencia aki e ora como ausencia permisibel (door di uza codigo P).
Kitamento for di scol
Un alumno di edad di enseñansa obligatorio por kita for di scol solamente si e alumno en cuestion:
- Entrega un carta di un otro scol cu a firma e protocol di ausencia, unda cu e otro scol ta declara cu e alumno ta inscribi cerca nan;
- Entrega un extracto di CENSO na e scol unda cu tin indica cu e alumno no ta inscribi mas den registro di CENSO;
- Tin un dispensacion di enseñansa obligatorio valido te fin di e aña escolar coriente.
Boet
Si abo como mayor no cumpli cu e ley di enseñansa obligatorio, no obstante tur e esfuersonan cu scol y e ambtenaar di enseñansa obligatorio a haci, e Minister di Enseñansa por dunabo un boet. E suma ta varia di Awg. 250,00 te Awg. 2.500,00. Si bo no ta di acuerdo cu e boet, bo por entrega un carta di obhecion dentro di 6 siman. Si un hende nenga di paga e boet, e ta wordo cobra e ora via un dwangschrift.


c: text/html

text:
The content originally appeared on: Diario
ORANJESTAD (AAN)—Diaranzon 12 di October awo, Stichting BOB tabata di fiesta, celebrando cu el a wordo funda dia 12 di October 2012, kiermen diez aña pasa.
Diantha Nuesch, vocero di BOB, a expresa cu esaki ta danki na e trabao di hopi hende cu tabata envolvi pa por logra esaki, indicando cu BOB ta “bevolkingsonderzoek breast kanker” di Aruba, unda nan ta invita hendenan muher saludable entre 45 te cu 75 aña di edad, pa nan bin haci e chekeo preventivo di pecho, pa di e manera aki por detecta casonan cu por indica cancer di pecho hopi na tempo, y asina ey salba pecho y salba bida di nos hendenan muher.
El a subraya cu retonan tabata tin hopi pa por a set up un fundacion asina aki, of pa haci un sondeo di un grupo grandi di pueblo. Tabata tin hopi reto pa haya fondo, colaboracion, pero den e decada aki Fundacion BOB a yega hopi leu, y aworaki nan ta den un bon localidad y cu un team hopi profesional, unda nan por duna e servicio cu nos hendenan muher merece, y asina aki por yuda baha e cifranan di mortalidad, a causa di cancer na pecho hopi avanza.
Nan kier saca afo e damanan cu ta mustra señal di cancer na pecho basta trempan y asina continua cu e bunita trabao. Retonan tabata tin hopi y ainda lo tin den futuro, pero esaki ta algo cu ta laga BOB sigui crece, y cu hopi dedicacion ta sigui logra pa e futuro generacion tambe.
E iniciativa a surgi na momento cu hopi hende y specialistanan a uni cabes ora nan a ripara cu cancer na pecho e tempo ey, tur tabata hopi avanza.
Diantha a menciona cu cancer na pecho ta un malesa hopi fastioso pero si e persona ta na tempo, e por wordo cura. Cu deteccion na tempo por percura pa e tratamentonan ta menos invasive, menos largo, y por scapa e pecho y e bida. “Esey ta e bunita di e programa cu Stichting BOB ta ofrece, pa nos por tin un efecto riba calidad di bida di hendenan cu ta wordo detecta na tempo”, e dama a señala.

robotstxt: allowed

filter: keep


text:
Entrenamento a cuminsa na Qatar
Condicion di tempo extremo na Doha
Atletanan Samardzic y Castro a entrena bou condicion di un temperatura extremo.
Ta haci awe diabierna 35 grado celcius of 95 grado Fahrenheit na Doha, Qatar. Ta hopi calor mes y asina mes Aksel y Sander ta entrena y purba na adapta mirando cu diadomingo awor nan lo mester mira accion pa prome biaha den e World Beach Games DOHA 2019.
Nada no lo bay ta facil sigur ora bo mester hunga bou di un temperatura asina extremo. Pero nos obstante di esaki nos atletanan ta cla pa demostra e mihor di nan mes.
Exito Aksel y Sander y e nos delegacion.


text:
joel kuiperi
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
CBS a kuminsá yama kasnan di famia den kuadro di Senso di Prueba 2021
Willemstad – Aktualmente CBS ta ehekutando Senso di Prueba 2021 bou di 5.000 kas di famia. Esaki lo dura te ku 23 di yanüari 2022. E Senso di Prueba ta en konekshon ku preparashonnan pa e konteo general di poblashon i bibienda (Senso) kual lo bai tuma lugá otro aña. Senso 2022 ta e di 2 senso ku CBS lo organisá pa Kòrsou.
Senso ta importante pa haña informashon tokante tamaño, distribushon i karakterístika di poblashon di un pais. Senso ta esensial pa por deskribí i evaluá Kòrsou su situashon ekonómiko, sosial i demográfiko, pa asina formulá maneho i programa adekuá pa bienestar di Kòrsou.
CBS ta aserkando telefónikamente na e momentunan aki e kasnan di famia ku ainda no a yena e formulario di Senso di Prueba online. E posibilidat pa bo mes yena Senso di Prueba online ta keda eksistente.
E siguiente posibilidat tambe ta disponibel: si bo no tin internèt na kas, bo por bai 3 diferente sentro di barionan, esta Wishi/Marchena, Soto i Montaña entre 8or di mainta pa 9or di anochi. Tin personanan ku por asistí bo ku e enkuesta.
Sa sosodé ku yenamentu di e formulario online ta resultá den un difikultat. CBS ke partisipá ku si den kaso ku bo yena bo number di meter di awa i e sistema no ta tuma e number, CBS ta pidi bo pa tuma kontakto ku CBS na number di telefon 7242227 of whatsapp na 5202227.


text:
KRALENDIJK – Pa selebrá dia di bestia, Animal Shelter Bonaire ta invitá bo pa un Marshe di buki/ marshe di pruga hopi speshal. Esaki lo tuma luga riba djadumingu 3 di oktober, for di 9 or te ku 3 or na Animal Shelter Bonaire, Kaminda Lagun 26.
Mas ku 6,000 titulo i tur topiko, tambe edishon speshal, buki pa mucha i hopi buki nobo nobo. Nos lo tin un kandidat grandi di artikulo di nos Pakus di Pruga (tienda di marshe di pruga). Tambe bendedónan lokal lo tin kos pa kumpra: Sunsmiles Bonaire, By Des, Sylvia’s Cadeau, Homemade Dog Treats from Dog Partner Bonaire, i mas.
Lo tin stèntnan di kuminda dominikano i sürinameño i hopi dushi kos di bebe unikó for di Sugar Thief Bonaire i dushi kondimentu, “jams” i “preserves” for di The Island Preserve Company. Banda di esei lo tin oportunidat pa mucha haña nan kara pinta ku Yolanda. Bin gosa un dia pa henter famia. I no lubida, tur nos amigu kacho i pushi ku ta buskando nan kas-pa-semper. E marshe lo duna un bon oportunidat pa pasa serka nan pa un bishita den forma di un “speed date” i asina topa ku bo kamañero perfekto! Pa fabor, djòin nos. Pa mas informashon bel of whatasapp 701-4989.


text:
ORANJESTAD,Aruba
Aruba completo ta pasando den momentonan hopi dificil pa loke ta trata Covid-19 (Coronavirus). Casi tur dia por bisa ta bin casonan confirma aserka. Personanan basta ora den cas, algun trabaonan tumando lugar for di cas, personanan perdiendo trabao, hobennan preocupa pa cu nan estudio y hopi preocupacion specialmente pa e gruponan di risico.
Banda di tur esaki muchanan y hobennan tambe ta sigui cu otro problemanan cu prome cu e situacion aki a presenta ya caba nan tawata tin. Mayornan ta haciendo tur nan esfuerso pa nos muchanan y hobennan ta mas sigur cu ta posibel, pero tambe hopi biaha ta den e momentonan di crisis descuido ta presenta. Durante e dianan aki Telefon pa Hubentud a ripara cu yamadanan cu preguntanan tocante salud mental di nos muchanan y hobennan, y e situacion na cas ta aumentando. Asina mes cu e muchanan y hobennan ta na cas den e dianan aki cu al menos un di nan mayornan, nos muchanan y hobennan no ta comunicando tur nan preocupacionan cu nan mayornan.
Na e momentonan aki mayornan por tin mas stress y cual lo por refleha den e trato duna na nos muchanan y hobennan.
Nos tin cu corda cu mescos cu e crisis aki ta algo nobo pa adultonan, e ta nobo tambe pa nos muchanan y hobennan. Diripiente na cas hopi dia sin por topa cu amigonan, sin contesta di con lo sigui cu nan estudio y futuro, y sin por haci nan deporte preferi, por tin efecto ariba e sintimentonan di nos muchanan y hobennan. Sintimentonan di ta ferfela, tin stress, depresion, soledad y no tin control. Contacto humano ta casi mes esencial cu bebe awa y come cuminda. Sigur den temponan di insiguridad, ansha y stress, e contacto humano ta juist importante. Na momento cu esaki no tey, nos ta sinti nos mes menasa. Tur esaki tin efecto ariba sintimentonan y comportacion. Awor aki no por otro, pasobra Aruba mester di nos tur. Nos tur mester keda den cas, pa asina hunto nos tur por yuda Aruba.
Fundacion Telefon pa Hubentud Aruba kier a encurasha e muchanan y hobennan pa probecha di e momentonan extra aki pa comunica mas cu bo mayornan. Tambe nos kier a pidi mayornan pa duna nos muchanan y hobennan mas espacion den e dianan aki pa expresa nan mes. Si acaso nos muchanan y hobennan no sa con pa haci esaki, of no ta durf of no ta sinti e confiansa pa papia cu nan mayornan tocante locual ta molestiandonan, Telefon pa Hubentud kier a recorda tur mucha y hoben cu nos tey tur dia di 2:00 te cu 6:00 di atardi pa scucha nan. E servicio di Telefon pa Hubentud ta gratis, anonimo y confidencial. Banda di yama nos, tur dia por chat cu nos via di e 131app di 2:00 te cu 6:00 di atardi. 131app ta gratis y por download e via App Store of Google Play. Tambe por haya informacion via nos website: 131.aw of por bishita nos facebook: https://www.facebook.com/telefon.hubentud/.


text:
ORANJESTAD (AAN)- Diadomingo mainta a tuma lugar e di 5 annual diabetes run & walk 2022 cu a kibra record e aña aki.
All Stories
ORANJESTAD (AAN)- E hungador di Aruba Aksel Samardzic a gana e prome edicion Super Tie Break na Bushiri Beach.
ORANJESTAD (AAN) - Atletanan di Landamento Artistica, Mikayla Morales y Kyra Hoevertsz hunto cu nan coach Ila Brandimarte, a biaha pa USA, pa asina participa na un Campamento pa Duetnan.
ORANJESTAD (AAN): Recientemente a tuma lugar e Special Olympics Aruba Health Forum.
ORANJESTAD (AAN): Diasabra a tuma lugar e prome anual Aruba Open Kayak Championship, organiza pa Kayak Aruba, y tambe One Happy Kayak.
ORANJESTAD(AAN): Diadomingo 13 di November, e torneo mas grandi, mas popular, y premia como e number 1 di mundo, esta Aruba Open Beach Tennis 2022 a cuminsa.
ORANJESTAD (AAN): President di Aruba Taekwondo Bond "ARTBO", esta Moises Fernandez a biaha pa Guadalajara, Mexico pa e Campeonato Mundial di adulto.
ORANJESTAD (AAN): Diahuebs anochi den un esfera ameno a tuma luga introduccion di un proyecto nobo pa deporte di baseball “Proline Winter Baseball League”.
ORANJESTAD (AAN): Dialuna mainta Minister Endy Croes, ex- MLB pitcher di ekipo Baltimore Orioles, Calvin Maduro hunto cu Charitable Foundation OACF
Despues di 2 aña di ausencia


text:
KRALENDIJK – Suidadano Jeffrey Scoop ta papia di un eksperensia ku e tin ku Sandoval, spesialista di wowo na Boneiru, kende a pone vários pashènt riba “blacklist”. Pues e hendenan no por bishita un spesialista di wowo pa trato médiko na Boneiru òf eksterior. Scoop a konta ku 4 aña pasá el a hañ’é den un aksidente di vürwèrk i mester a bai Colombia pa tratamentu. “Mi a bai Colombia i a keda bou di tratamentu kada tres luna. Esaki a kontinuá te aña pasá luna di yanüari. Aña pasá un spesialista di wowo na Boneiru a sigui atendémi. Pues, no mester a bai Colombia. Na luna di mart aña pasá algu a sali den mi wowo. Mi a saka potrèt manda un potrèt Colombia i nan a pidi aya pa mi bin Colombia poko rápido. Mi a aserka e spesialista di wowo na Boneiru, Sandoval i splik’é pa mi por bai mas promé ku e fecha ku nan a pone p’ami persona. Mi a bai serka e spesialista i a splik’é loke tin den mi wowo. E spesialista a bisami si mi deseo ta pa ponemi riba un buelo urgente pa Colombia? Mi a bisé lag’é numa mi ta bai te aki dos siman. E spesialista a lanta i a bisa ku mi ta bira ‘onbeskòp’. Ami i mi eks kasa a lanta pa bai kas, i Sandoval a bisami e mes ta tuma kontakto ku Theo van Brake direktor di e hospital,” Scoop a konta.
El a sigui bisa:” Mi a bai Colombia i regresá i a entrega resultado na ofisina di dòkter wowo. Den luna di yüni mi a haña un sita i a ripara ku tin algu straño a sosodé na ofisina di e spesialista di wowo. Un persona a bai mi dilanti despues tabata mi turno. Mi a sinta warda, i ora e persona a sali, nan no a yamami. Mi a keda sinta pafó warda sin nada a sosodé. Hopi despues e spesialista a sali i a tuma mi papelnan i bisa despues nos ta atendé. Ougùstùs mi a bai i despues mester a bolbe bai novèmber Colombia. Novèmber 2018 mi tabata na Colombia pa algu personal, i nan a bisami bin Boneiru i nan ta regla pa mi bolbe bai Colombia. Mi a yega Boneiru i bai buska papelnan pa atendé mi biahe pa Colombia nan a bisami, a para tur kos pasobra aki mes tin un spesialista ku por hasi e trabou pa mi wowo. Mi a puntra ZVK kiko a pasa? E dòkter, esta e spesialista no ta un spesialisá ku por yudami. ‘Artikel 10 .4’ ta bisa si bo ta bai pa tratamentu médiko den eksterior i despues ZVK ta paga tur gastu mara na sierto kondishon. Mi a manda un karta pa e direktor di FM, Theo Brakel i pa e doktorá i Judith di departamentu di keho. Mi a bisa nan den e karta ku tin un situashon ku nan a tratami malu i no a firma p’ami bai den eksterior. Aki no tin spesialista ku ta traha ku nervio di wowo. Mi a pidi pa via di Theo traha algu pa mi por bai dòkter na Colombia. Pa mi sorpresa mi a topa e señora ku a traha e sita pa bai e doktorá, i el a bisami ku el a haña problema i nan a kambia su sitio di traha. E señora no tabata sa ku nan a pone mi nòmber riba “Blacklist”, i el a hañ’é ku problema ku Sandoval,”Scoop a konta. El a sigui bisa:”E aña aki fin di febrüari mi a haña sita ku Judith i Theo di ofisina di keho. P’ami sorpresa nan a tende kiko doktorá a konta di e loke a sosodé, entre ami i e doktorá, i for di momentu ku mi a kuminsá papai, mi tabata sa ku ami ta robes segun nan,”Scoop a konta. “Kon un spesialista ta pone un pashènt riba “blacklist” i ofisina di keho no ta hasi nada. Mi a bisa nan warda mi ta bai studia e kos aki. Na final di e kombersashon a disidí pa bai serka e doktorá i ami a nenga. Loke Theo a bisa ta ku nos a menasa e doktorá loke no ta bèrdat. ZVK tambe a manda un karta i bisa, si mi no ta kontentu mi por bai ‘bezwaar’ ku loke mi no ta di akuerdo. Mi no a hasi esaki pasobra e problema no ta ZVK, sino e spesialista. E spesialista a gaña ku nos a menas’é. Awor ya un aña kaba ku mi no a haña tratamentu p’ami wowo. Pa falta di konsiensia mi no ta regresá serka e spesialista aki na Boneiru. Mi a sigui buska mi derecho i mart mi a manda un karta Ombudsman i el a tuma e kaso i a aserka ZVK, i e mes un kos ku for di prinsipio mi a tuma, esta no bai ‘bezwaar’ ku ZVK. E problema no ta ZVK , sinembargo e spesialista. Mi a warda hopi pa trese esaki den publisidat. No ta mi so ta den diskushon kuné. Hopi hende tin problema ku e spesialista aki i ta riba ‘blacklist’. Ombudsman a konsehámi pa bai ‘ministerie van volk gezondhied’, pasobra no por nenga suidadano tratamentu médiko,”Scoop a finalisá bisando.


text:
KOMUNIKADO DI POLIS :
Sta Maria, Curacao – Djasabra 21 di mart 2015 alrededor di 22.15’or Sentral di Polis a dirigí un unidat pa F.D. Rooseveltweg pa un kaso di tiroteo. Na yegada di e unidat, nan a bin topa e hòmber J.R.F. di 28 aña di edat nase na Kòrsou, ku un herida di bala den su boka.
Ambulans a transportá e víktima pa poliklínika, unda despues di a risibí tratamentu médiko, el a keda interná. Su situashon ta stabil. Kousa di e tiroteo no ta konosí. Investigashon den e kaso aki ta kontinuá.
Foto pa STREALUZ


text:
ORANJESTAD; Recientemente Minister Endy Croes tabatinsu prome encuentro pa sera conoci y combersa cu e cabesantenan di Emma School, Scol Paso pa Futuro y Scol Basico Dornasol cu ta cay bou di Dienst Publieke Scholen cu ta resorta directamente bou di Ministerio di Enseñansa. E tabata un reunion fructifero unda cu e cabesantenan a vocifera nan inkietudnan y necesidadnan. Presente na e reunion aki hunto cu e mandatario tabata su dos conseheronan riba tereno di enseñansa cu a scucha diferente puntonan di preocupacionnan a wordo treci pa dilanti. E puntonan aki tawordo compila mester agrega cu algun di e puntonan menciona Ministerio di Enseñansa ta trahado riba nan caba. Tin di e problemanan cu por wordo resolve corto plaso y tin cu ta tuma un poco mas tempo, pero a base di e informacion compila lo formula un plan pa bin cu un solucion concreto.
E cabesantenan a expresa di ta hopi contento cu e reunion ya cu ta despues di hopi tempo tin un Minister cu ta scucha nan, scucha nan problemanan y tambe con pa resolve esakinan.
Minister Endy Croes tin un bista cla y tin bon informacion di cada scol. E mandatario su deseo y empeño ta pa soluciona problematicanan mas tanto posibel, crea espacio pa trankilidad, paz y mehoracion den e tereno di enseñansa.


text:
ORANJESTAD (AAN): Diabierna ultimo Banco di Caribe a haci entrega di premio na ganadornan di Festival di Canto Bos Escolar, edicion ‘Cultural’.
Manera tur hende sa diadomingo ultimo a tuma lugar e festival di canto y muchanan por a participa den 3 categoria. Categoria 1 tabata pa muchanan di 3 pa 6 aña, categoria 2 pa muchanan di 7 pa 10 aña y categoria 3 pa muchanan di 11 pa 13 aña. Den tur categoria e scolnan lo ricibi un premio efectivo.
Banco di Caribe ta masha orguyoso di por a patrocina categoria 1 den e festival di canto. Sr. Elvin Maduro, Managing Director di Banco di Caribe tabata tey diabierna ultimo na Arco Iris Kleuterschool pa haci entrega di e premionan na muchanan den e promer categoria.
Promer lugar den e festival a ricibi un premio di Awg. 1.000, di dos lugar a ricibi un premio di Awg. 750 y tercer lugar a ricibi un premio di Awg. 500. Banco di Caribe ta felicita tur e ganadornan di Festival di Canto Bos Escolar, edicion ‘Cultural’ principalmente tur esunnan den categoria 1.
Pabien na Kate Ras cu a representa Scol basico Washington y a resulta na promer lugar, tambe Zoë Orman cu a representa Arco Iris Kleiterschool y a resulta na di dos lugar, Kylie Kelly cu a representa Arco Iris Kleuterschool y a keda na tercer lugar, Vira Richardson cu a representa Mon Plaisir Kleuterschool y a finalisa na di cuarto lugar y finalmente Hailey Koolman cu a representa Imelda Kleuterschool y a keda na di cinco lugar.
Segun Elvin Maduro, Managing Director di Banco di Caribe nan ta masha orguyoso di por a duna un aporte na e festival di canto di Muchanan Sabi y ta spera cu tur mucha a keda inspira den e trayecto pa sigui desaroya nan talento. Un pabien na tur mucha y na esnan cu diabierna ultimo a ricibi nan premio.


text: Otro siman ta ‘Siman di Buki’ y den cuadro di esaki, Conseho di Minsiter a ricibi di Biblioteca Nacional dos buki dedica na e siman aki. Ta trata di e buki ’30 aña di cantica pa mucha’ y e buki ‘Biba Naturalesa’ cu ta e buki cu lo ta gratis disponibel pa nos muchanan den e ‘Siman di Buki.’ Minister Maduro di Cultura ta gradici y felicita Biblioteca Nacional y tur e partnernan cu ta coopera pa asina por celebra e aña aki e di 30 aniversario di ‘Siman di Buki’ na Aruba. Lesamento ta masha importante pa desaroyo di un mucha y un Pais, pesey e gratitud ta bay na tur escritor y ilustrador di buki pa nan creatividad cu ta yuda inspira y yena e mentenan chikito di nos Pais cu conocemento. Un danki special ta bay na tur escritor di buki den nos dushi idioma Papiamento. Nos idioma materno ta bunita y ta forma nos identidad como Arubiano yena cu nos norma y balornan. Papiamento ta locual ta uni nos y pesey fo’i chikito nos mester percura pa nos yiunan siña papia, lesa y skirbi nos idioma Papiamento. Minister Maduro ta extende un invitacion na tur mayor pa motiva nos muchanan pa participa na e actividadnan cu Biblioteca Nacional ta prepara pa asina celebra e di 30 aniversario di ‘Siman di Buki’ pa promove lesamento bou nos muchanan. Como mayor ta importante pa nos stimula nos yiunan pa lesa buki y specialmente pa lesa buki den nos dushi idioma Papiamento.


text:
Laga tur loke ta spera mi ta bunita
Laga tur locual cu mi encontra na caminda ta bunita
Laga tur locual cu mi laga atras keda bunita y
Laga esakinan termina den tur buniteza.
Cado Wever.
Cu dolor na nos curason, nos ta participa fayecimento di:
Sr. Urbano Kelly
*01-04-1951 – †08-11-2022
Na nomber di su:
Yiunan:
Alexander U. Kelly
Rudolf W. Kelly
Benito H. Kelly
Joan C. Kelly
Nietonan:
Randolf Lessandrina
John-Dick Kelly
Rygel Kelly
Primo y primanan, sobrino y sobrinanan, amigonan y conocirnan
Ex casa y mama di su yiunan: Juanita L. Rodriguez
Rumannan den Cristo
Omo: Dominico Willems y famia
Esnan cu a yuda y cuida papa den e momento dificil especialmente Señora Maria y Richard Tromp.
Demas famia: Kelly, Dirks, Willems, Oduber, Figaroa y Statie
Ta invita pa acto di despedida cual lo tuma lugar na Aurora Funeral Home diasabra 19 di November 2022 di 2’or pa 4’or di atardi. Cremacion lo tuma lugar despues.
Nos disculpa si den nos tristesa nos por a lubida algun famia of conocir.


text:
Promé Minister Gilmar Pisas komo invitado speshal na un “Gala Dinner” di Nilda Pinto SBO
Publiká riba 27 Novèmber 2021
Willemstad – Promé Minister Gilmar Pisas tabata komo invitado speshal na un “Gala Dinner” di Nilda Pinto SBO Sector Superisor Facilitaire Dienstverlener dia 27 di novèmber 2021 na Amazia Restaurant.
Komo parti di e alumnonan su éksamen final, nan mester a organisá un evento. Den e kaso aki e grupo di “Gold Production” a disidí na organisá un tremendo “Gala Dinner”.
Durante e anochi aki mester a ehekutá tur loke nan a siña na skol pa ku e evento. Kada studiante tabatin un responsabilidat pa ku e anochi ei manera entre otro sòru pa personal, F&B i e parti logístiko.
E evento tabata un “Black & Gold Gala Dinner” ku a konsistí di un 3 “gangenmenu” prepará dor di e famoso chef Carlos Anthonij.
E motibu pa kual nan a disidí pa organisá e “Gala Dinner” ta paso komo ku e pandemia a sera tur hende den kas, nan a disidí pa organisá algu pa por laga e hendenan sali foi kas i pasa un ratu plasentero .
E evento tabata unu eksitoso, i Promé Minister Gilmar Pisas a disfrutá di e anochi.
E aktividat aki tabata un “fundraising event”.


text:
E viarante di coronavirus identifica pa prome biaha na Reuno Uni por impacta e curva di epidemia y conduci un enfoke mas restrictivo na e medida social y di salud pulico na Europa pero ta bira un cepa dominante na e continente.
E funcionario di Emergencia di Organisacion mundial di salud a bisa durante un conferencia di prensa di OMS, Catherine Smallwood a bisa cu variante B.1,1.7, ta circulando na mas di mita di paisnan Europeo.
“Mi ta specifica cu pa e region Europeo e propagacion di e variante di preocupacion, na linea B.1,1.7. a identifica pa prome biaha den Reuno Uni y ta circula na comunidad rond di henter e region. E variante ta particular na pais di Europa occidental, y ta keda extende”, Smallwood a bisa.
Smallwood a adverti cu e restriccion actualmente vigente na Europa por no ta suficiente pa suprimi e variante B.1,1.7, una bes cu e bira e virus domininte di e region.


text:
E siman aki Minister di Naturalesa, Ursell Arends a duna di conoce cu un compania Hulandes ta esun encarga pa delinea e proceso pa cu privatisacion di e planta di purificacion di awa sushi na balashi, esta RWZI. E informacion aki a hala atencion di defensor di medio ambiente, Milton Ponson, kende a reacciona cu palabra pisa den direccion di e maneho di Arends, como tambe esunnan cu Gabinete Wever-Croes ta confía pa conseha nan den loke ta trata asuntonan ambiental.
Ponson, di e NGO Rainbow Warriors Core Foundation miho conoci como Resilient Worlds International, a indica cu Minister Arends, di un forma directo, ta excluyendo dialogo cu stakeholders pa temanan ambiental y pa bin cu solucionnan cu ta primordial pa Aruba. “Desde cu el a sinta como minister nunca a sinta cu ambientalistanan hunto pa e cera conoci cu nan y pa mustra riba ki temanan e ta bay traha,” asina Ponson a comenta.
Adicionalmente a bisa na 24ora.com cu e titular di naturalesa tin poco consehero cu a conseh’e pa laga tur NGO afo. Di e manera aki, e decisionnan cu wordo tuma door cu gobierno, ta cuadra completamente cu deseonan politico y no e bienestar general. E instruccion lo tabata pa Milton Ponson y tur keda’fo pasobra nan ta bay stroba so.
Pa Ponson, dos autor principal cu ta cuasando e desconexion total cu e sector defensor di medio ambiente, ta hustamente Norman Kuiperi di fundacion Parke Nacional Aruba y mas ainda Greg Peterson, kende segun Ponson, “tur caminda ta hinca y ta conseha tres diferente minister con pa no worry cu NGOs; con pa laga nan afo den tur cos cu tin di haber cu medio ambiente y cu tambe ta toca e aspectonan di durabilidad, sostenibilidad y turismo na Aruba.”
E ambientalista a priminti di lo duna proximamente un splicacion mas amplio di su argumentonan. Durante e aña e fayonan na e rioolwaterzuiveringstallatie ubica na Bubali Plas a bira topico bisa di debate politico despues cu a keda comproba cu tanto holo como awa sushi ta afectando e area turístico di Eagle Beach.


text:
KRALENDIJK – William Evertsz ta sertifiká di Merka, pa duna abo treinen i preparashon di defensa propio (self defence), pa bo defendé bo mes na kualke momentu di nesesidat ku esaki presentá. Ku e preparashon ku bo tin den esaki, bo por hañabo ta usa bo konosementu den esaki pa defendé bo mes. E ta pa mucha i hende grandi, tantu hende muhé komo hòmber i no tin edat den esaki. Sr. Evertsz a bai Merka pa risibí su sertifikado pa por duna i pasa su konosementu na otronan.
Tuma kontakto ku sr. William Evertsz via Jong Bonaire òf na number di telefon +599 777-2095 pa mas informashon.


text:
Publiká riba 01 Yüni 2022
Komo un mucha di apénas 9 aña mi ta kòrda ku mi mayornan a bin buska mi for di skol, promé ku e orario ku skol mester a termina. Mi a ser konta ku tin un grupo di trahadó ta kimando Punda. Mi a ser hiba Penstraat na kas di mi defuntu wela i aki nan konstantemente outo di polis, ambulans i brantwer tabata pasa ku sirena.Tabata reina un esfera di hopi tenshon i angustia.
Na e momentu nan ei mi tabata sinti tristesa i miedu komo hóben, debí ku mi no tabata komprondé kiko tabata pasando. Pero segun añanan a transkurí mi a bin komprondé ku no tabata destrukshon a tuma lugá, sino mas bien un lucha un revolushon pa igualdat i derechi di e klase trahadó. Kaminda algun trahadó balente a UNI, tende bon UNI i a disidí pa sali pa nan derechi i igualdat. Un lucha di igualdat no pa esnan ku a aubi kaya so, sino un lucha di igualdat pa hinter e pueblo di Kòrsou. Meskos ku nos historia a siña nos di e lucha di Tula i su kompañeronan dia 17 di ougùstùs di aña 1795, meskos nos a konosé 30 di mei 1969, ku awe tambe ta forma parti di nos historia. A transkurí 174 aña entre e revolushon di Tula i e grupo di trahadónan aki ku a akshoná 30 di mei 1969.
Awe manera ya mi a menshoná nos ta 53 aña despues di e lucha di 30 di mei 1969 i mi pregunta na kada un di bosnan ta, “Kiko nos a siña komo siudadano, gobernante i lidernan den e pais aki, for di e lucha ku Godett, Nita, Gerardina i Gutierrez a hiba pa nos? Mi mes ta kontesta e pregunta, NOS NO A SINJA NADA FOR DI E LUCHA AKI. Si nos a siña algu for di e lucha aki, awe den aña 2022 nos no por ta bringando ketu bai pa igualdat i te hasta pa salbaguardiá nos Outonomia.
E héroenan Godett, Nita, Gerardina i Gutierrez a pone un fundeshi sólido pa nos, pero nos a neglishá esaki, nos no a konstruí riba e fundeshi aki. Te awe tin hopi ku no ta realisá kon grandi e lucha aki tabata. Un lucha kaminda manera ya mi a menshoná e héroenan aki a UNI, pa hiba e lucha i awe den aña 2022 nos ta bringa otro nos ta traishoná otro sin para ketu ku nos ta traishonando nos Dushi Kòrsou i nos ta dunando otronan plataforma pa trata na mishi ku nos outonomia. E héroenan aki nan promé intenshon nunka tabata pa buska poder. Di un forma noble nan a sakrifiká nan mes pa nos Pais i tin di nan ku te hasta a pèrdè nan bida.
Nos tin ku realisá den e pais aki ku ta UNI i ku Sakrifisio, so nos por logra bienestar i prosperidat pa e pueblo aki. E dia ku realmente nos komprondé e lucha di 30 di mei 1969, nos lo konstruí un pais ku lo wòrdu respetá i kamunda otronan lo stop di trata na imponé riba nos.
E grupo di luchadornan balente di 30 di mei 1969, despues di a mira e éksito di nan lucha a disidí ku nan ta organisá nan mes polítikamente pasombra nan kier a hasi mas pa nan pais, nan tabata ke mas bienestar pa Kòrsou i nan a logra riba diferente área bienestar pa nos pueblo. Mi ta spera ku e selebrashon di awe di 30 di mei i e situashon ku nos ta bibando aden lo lanta nos for di soño pa asina Godett, Nita, Gerardina i Gutierrez por sinti nan mes, kaminda nan ta, orguyoso ku nos a sigui ku nan lucha.
Mi ke hasi uzo di e oportunidat akí pa yama Danki na nos museo Nashonal di Antropologia i Arkeologia, pa e seri di dokumental produsí pa nos pueblo por sera konosí ku e historia for di diferente perspektiva, mi tabata presente un ratu awe mainta na Naam i mi kier gradisí e direktor Dimitri Close pa su esfuerso. Di nos parti nos lo hasi tur loke ta nos alkanse pa e videonan aki yega skolnan i wòrdu uza den e materia di historia, pa asina nos yunan por sa un tiki mas di nos historia.
Pero mi kier invitá hinter pueblo di Kòrsou pa subi riba youtube i buska huma pa i enrikesé bo konosementu ku e historia di 30 di mei 1969. Mi ke pidi boso pa duna NAAM un fuerte aplouso. Bida no ta fásil pero si kada un di nos duna di nos parti nos lo transforma nos bida i nos dushi Kòrsou i krea un komunidat un poko mas mihó di lokual ku nos a bin haña. Ban konosé nos historia mihó i sa e norma, balor i idealnan di nos héroenan i ban stòp di bringa ku otro, pero ban lusa e kaminda pa un mihó porvenir na promé lugá pa Kòrsou.
Si Kòrsou ta bon, kada un di nos lo ta bon. Ban harma nos mes ku kurashi paso e mundu akí i espesialmente nos Kòrsou por bai dilanti solamente ku nos tur su aporte. Na famianan Godett, Nita, Gerardina i Gutierrez, forsa pa sigui dilanti bosnan ta famia i disidente di héroenan di nos dushi Kòrsou! Ami no a bisti awe na pretu ku blanku pa “fashion”, ami ta na pretu ku blanku pasombra mi ta selebrá 30 di mei na rou, ban kambia mi pueblo.


text:
Brasil ta manipulá muskitanan pa kombatí Zika.
Sientífikonan na Brasil kier saka miones di sangura genétikamente manipulá pa kombatí sanguranan ku ta karga malesanan tropikal. E intenshon ta pa meskla e sanguranan manipulá akí ku esnan di nan sorto i despues laganan prokreá. E larvanan ku nan produsí lo muri lihé dor di un defekto. Despues e insektonan tambe lo muri. Esaki mester kombatí e ekspanshon di Zika, keintura hel, dengue i chikungunya.
E sanguranan a ser manipulá dor di e empresa britániko Oxitec. Segun direktor di e empresa, Hadyn Parry, nan por produsí den nan establesimentu na Piracicaba un kantidat di sesenta mion sangura kambiá, pa siman. Entre 2011 i 2014 eksperimentunan di e empresa a demostrá ku e sanguranan di keintura hel a baha ku un 90 porshentu, despues ku nan a saka e sanguranan kambiá. Ainda e empresa no tin aprobashon di outoridatnan brasileño. E direktor ta spera ku den 2017 nan lo haña aprobashon pa saka e sanguranan. E siudat Piracicaba te ainda ta e úniko kliente di e empresa, pero segun e direktor nan lo papia ku mas munisipio i provinsianan. Brasil ta luchando ku konsekuensianan di e malesanan ku e sanguranan ta plama. Na 2015 tabatin 1.6 mion kaso di keintura hel. Na yüli di e aña akí ya tabatin mas ku 1.4 mion kaso. Den e mesun periodo a registrá 174 mil kaso di Zika den e pais. E vírus di Zika ta afektá beibinan ku ta nase ku un kráneo muchu chikí i serebro ku no ta desaroyá.


text:
E aña akí, 75 porshento di Pietnan lo no ta pretu.
Sigur 75 porshento di e piet nan ku lo kompañá Sanikolas durante su yegada na Amsterdam dia 13 di novèmber próksimo lo no ta pretu. Asina un bosero di e komishon organisadó di Sanikolas na Amsterdam a bisa. Despues di un reunion ku e pietnan, mayoria a skohe di pinta nan kara un otro koló ku no ta pretu. Segun e organisashon hendenan ta kansá di e diskushon di Sanikolas i di Zwarte Piet. A kuminsá ku kambionan den e imágen di Zwarte Piet na 2014 pa motibu di stigmatisashon negativo. Na 2015 kaba Zwarte Pietnan ta tin solamente manchanan di rut riba nan kara.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 6: Luchando Ku Tur Energia
Luchando Ku Tur Energia
Lesa pa e siman aki:
Huan 16:5-15; Kol. 1:28, 29; 1 Pedr. 1:13, , Mat. 5:29; Génesis 32.
TEKSTO PRINSIPAL:
"Esei ta meta di mi lucha i di e trabou duru ku mi ta hasi, ku yudansa di poder di Kristu ku ta traba fuertemente den mi" (Kolosensenan 1:29).
sabbat, 30-07-2022
Un hòmber i un muhé tabata sintá huntu na un programa di entrevista. Tur dos a eksperensiá asesinato di un mucha. Nan a asesiná yu hòmber di e muhé 20 aña pasá, i su rabia i amargura tabata mes grandi ku semper. E hòmber tabata totalmente diferente. Teroristanan a asesiná su yu muhé un par di aña anterior. El a papia tokante pordon pa ku e asesinonan i tokante kon Dios a transformá su doló. Maske kon teribel e doló tabata, e hòmber akí a bira un ilustrashon di kon Dios por trese sanashon na e momento di mas skur di nos bida.
Kon dos hende por reakshoná di forma asina diferente? Kon kambio spiritual por tuma lugá den bida di un kristian, kapasitando e individuo pa madurá a traves di krisolnan di bida, na lugá ku nan aplast'é kompletamente?
Un Bista Riba e Siman: Kiko ta e ròl di nos boluntat, i forsa di boluntat, den e bataya ku e ami i piká? Kon nos por evitá e eror di laga nos sintimentunan goberná e desishonnan ku nos ta tuma? Di kon nos mester perseverá i no entregá ora nos ta den e krisol?
Studia e lès di e siman akí pa prepará pa Sabat, 6 di ougustus.
65


text:
Aliadonan di Navalny ta plania un protesta. Un hues di Russia a ordena cu e lider di oposicion Alexei Navalny lo bay prison durante 30 dia, un fayo cu ta produci despues di cu e principal critico di Kremlin lo yega Russia for di Alemania, unda cu e ta recupera di un intoxicacion pa agente cu ta culpa e gobierno di presidente Vladimir Putin.
E fayo ta conlcui un audencia hudicial di un ora na un recinto policial unda cu Navalny tabata deteni for di su aresto na aeropuerto di Moscow, esey a provoca reaccion fuerte. Un multitud di partidario di Navalny a grita cu ta un berguensa, ora cu e hues anuncia e fayo y aliadonan di Navalny a pidi pa protesta.
E aresto a provoca un ola di critica pa parti di trahado di Merca y Europeo, esey a pone cu tension existente entre Russia y Occidente. E strategia principal, Leonid Volkov a anuncia preparativo pa concentracion grandi na henter e pais.
“No tin miedo, sali riba caya! No sali pami pero pa boso mes y boso futuro”, Navalny a bisa riba un comunicado publica. Navalny tin 44 aña di edad, e ta e critico mas conoci di Putin. El a haci campaña pa desafia na eleccion presidencial na 2018.
El a publica decenas di informe condenatorio durante añanan largo di e corupcion na Russia bou di e regimen di Putin. Despues di recupera durante lunanan na Berlin despues di su envenenamiento dia 20 augustus. El a yega e pais y keda aresta inmediatamente.


text:
27 di januari 2015: Minister Michelle Hooyboer-Winklaar, encarga cu maneho
di enseñansa, hunto cu representante di Samsung, Silvia Cuevas, a haci apertura awe di Samsung
Classroom na Colegio Bon Bini cu ta comparti nan edificionan cu Scol di Amor.
“Regalo precioso, por ta grandi y chikito. Regalo precioso por ta gratis of costoso. E regalo precioso cu
ta yama educacion. Papa Dios ta debolbe cu masha bendicion. Danki Samsung, awe nos a haya regalo
precioso pa sostene nos educacion, asina bira un smart school” asina e alumnonan di Colegio Bon Bini a
canta pa e representantenan di Samsung y Minister Michelle Hooyboer-Winklaar.
Irena Boekhoudt, maestro y coordinador di Scol di Amor y cabesante di Colegio Bon Bini, Sherissa Tsu,
a duna palabranan di hopi entusiasmo pa e adkisicion aki. “Un docente na IPA a yega di bisa It takes a
community to educate a child”. Y awe nos por confirma esaki.
Colegio Bon Bini a ricibi un smartboard, 31 tablet, e software Samsung School, e instalacion di tecnologia
necesario y e entrenamento, guia y asistencia pa por uza e ekipo for di Samsung Latino America
completamente gratis. Ademas di esaki e scolnan ta haya un ekipo di expertonan cu lo residencia riba e
isla pa duna back up y sigui siña y desaroya e alumnonan.
“Samsung no solamente ta cambia e ambiente fisico di e scol, pero ta transforma e manera di siña
pa nos docentenan y studiantenan, a lo largo e ta transforma e comunidad di Aruba. Esaki ta good
corporate citizenship y ta mustra cu no solamente nan ta lidera den acuerdonan empresarial pero ta
mustra nos con pa transforma bida di hende”, di acuerdo cu Minister Michelle Hooyboer-Winklaar.
Tecnologia ta biba den e mundo di e mucha y no ta tur mucha por yega na tecnologia pa beneficia di
dje y awo cu e tecnologia ta yega cerca nan, esaki sigur lo yuda den nan desaroyo, Minister Michelle
Hooyboer-Winklaar a sigui splica.
“Comunidad di Colaboracion” y e proyecto di Samsung Smartschool ta un bon oportunidad pa reenforsa
e estimulo di tecnologia cerca e muchanan y lo trece beneficionan hopi grandi pa e muchanan di Colegio
Bonbini. E muchanan ta mira, scucha, hunga y ta capta e muchanan atencion y esaki sigur ta yuda
cualkier mucha bay dilanti. No tur informacion ta inclui den un buki tradicional y e tecnologia ta facilita
pa busca mas informacion di biaha.
“Esaki ta e comienso, asina nos lo sigui desaroya enseñansa. E impacto lo ta bay ta grandi y positivo.
Loke nos ta bay ripara cu e muchanan ta haya mas gana di siña”. Nos ta hopi contento cu e proyecto aki
y nos ta gradici Samsung pa scoge Aruba”.
E proximo inversion ta Emma School y lo tin palabracionnan y dialogo haci cu Samsung pa expande pa
mas scol. E meta principal ta pa haci uzo di e tecnologia pa yega un dia na tur scol di Aruba.
FIN


text:
Ritmo Real den ‘showcase’ na Barbados
E kantante arubano konosí pa su kansionnan “Te Patras” i tambe “Vakantie, Ritmo Real aktualmente ta den un showcase na Barbados huntu ku Island Records, Atlantic i Polydore, ku ta ‘label’ nan tòp di mundu, pa asina trata na sobresalí den e aktuashon na Barbados.
Despues di sali Barbados, Ritmo Real lo sigui pa London i tambe Hapon pa un ‘tour’. Esaki lo bira unu unda lo e ta kantando na ingles.
Miéntras tantu e fin di siman aki, lo bai tin kos nobo di Ritmo Real. Mas aleu Ritmo Real a konfirmá tambe ku pa dia 25 di yüli 2017, ku lo e bai tin un EP#JuiceBox na kaminda ku kansionnan kantá na papiamentu. Esaki lo ta algu grátis, komo muestra di apresio i gratitut pa tur hende ku a biba kuné te aki, na momentu k
u awor e ta pará pa hasi su siguiente paso, kual ta internashonalisá su mes. “Finalmente mi mester bisa ku mi tin 3 diferente ‘single’ na kaminda. Dos di esakinan lo keda lansá na London, miéntras ku e otro lo bai sali na New York”, Ritmo Real a splika.


text:
Recientemente tabatin un reunion publico tocante e rapport titula âBo Arubaâ, a base di investigacion di Algemene Rekenkamer Aruba (ARA) pa loke ta trata proyectonan di Aruba.
Durante e reunion esnan cu ta sostene gobierno a papia comosifiera gobierno anterior no tabatin control y cu no tabatin bista riba e proyectonan. A haci manera no tabatin project- dossiers. Un hilaridad y Wyatt-Ras no por kere cu na Aruba e diferente departamentonan cu ta traha ariba e proyectonan, manera p.e. DOW, cu ta traha hopi structura, no tabatin projectdossiers.
Ta trata di un cantidad di proyecto manera: Revitalisacion di Oranjestad (25 proyecto), Revitalisacion di San Nicolaas (9 proyecto), Hospital (2 proyecto), Infrastructura (74 proyecto), edificionan di gobierno (32 proyecto), skolnan (29 proyecto), trabou den bario (36 proyecto),Liniar Park y Mehoracion y Embeyecimento di nos  beachnan (16 proyecto), Viviendanan (10 proyecto) y otro proyectonan (8 proyecto). Un cantidad di 241 proyecto cu gobierno di Mike Eman a entama pa nos pueblo. Proyectonan cu bo ta mira y mishi cu nan, bo ta gosa di nan y ta haya un facilidad eynan. Oposicion ta haci comosifuera tur cos a bai malo y cu esaki a costa nos pais asina hopi placa cu pa esey nos ta den debe. Gobierno kier insinua cu ta pavia di e proyectonan ey ta bin cu yen di heffingen, crisisheffing, BBO a subi, reforma fiscal etc. Sinembargo esaki no ta cuadra cu realidad.
Nos hendenan no por ni cumpranan productonan den supermarket pa nan come paso tur cos a bira mas caro. En cambio e proyectonan aki tabata pa nos pueblo. A resulta cu cos no ta manera cu e gobierno aki kier pretende di ta. Heffingen cu e gobierno aki a introduci ta genera hopi mas placa cu locual e proyectonan ta sali pa anja pa nos paga. Ta raro alavez cu ta despues di 2 anja ta trata e rapport di âBo Arubaâ cu a ser entrega na Parlamento ya caba na 2018.Tin  un otro rapport di Contraloria General cu nos a ricibi, titula âPublic Private Samenwerkingâ, esta e cooperacion entre secor priva y e sector gubernental. E rapport aki ta tocante e âGreen Corridorâ y âWatty Vos Boulevardâ, dos proyecto grandi hopi bunita cu nos pueblo ta goza di nan y cu hasta Sra. Evelyn-Wever Croes a gaba Nos brug na Corsou. Nos carreteranan a bira hopi mas miho y ta conecta nos hendenan di pariba pa pabou y di zuid pa noord. Ora tira bista riba e rapport aki den âConclusies en Aanbevelingenâ por nota cu Contraloria General ta conclui âcu e maneho di contracto di e dos proyecto aki ta na ordo, pero cu por mejora suministro di informacion na Parlamento tocante âriesgonanâ financiero.
Si lesa mas aleu por bisa cu e conclusion ta positivo pa cualkier gobierno cu por a traha ariba e proyectonan aki. Si tuma nota di e reaccion di e ministernan ariba e rapportnan aki e minister di Infrastructura ta bisa cu el a tuma nota di e diferente recomendacionnan y lo trata esakinan cu su colega minister di Finansas y cu DOW. âDaarnaast dient ook aangegeven te worden dat er reeds gesprekken met de DOW zijn gevoerd inzake het verbeteren van hun rapportagesysteem ook richting de Staten van Arubaâ. Aki ta tira culpa riba DOW. Hasta e minister ta bisa cu e lo sigui cu e proyecto, na un forma bon y skerpi: âZoals is aangegeven in uw rapport zal het Ministerie zich blijven inzetten om de goede voortzetting van de betreffende projecten op scherpe wijze te bewerkstelligenâ.
Y e reaccion di e minister ta Finanzas tabata positivo: cu âdat daarover dezerzijds geen andere opmerkingen zijn, dan ambtelijk al eerder verwoord door de directie Financienâ. Â No tin comentario riba e proyectonan aki. Hopi di e proyectonan aki a ser entama conhuntamente cu FDA y ora ta trata proyecto di FDA tin cu cumpli cu yen di rekisito. sigur cu ta exihi projectdossiers. No ta husto tampoco cu gobierno ta tira culpa riba DOW comosifuera nan mester mehora nan proceso di informacion. Loke a wordo bisa den e rapporten ta cu ora a cuminsa cu e proyectonan aki diferente instancianan ainda mester a custumbra cu e forma di ehecucion, pasobra PPP projecten tabata algo nobo pa nos pais y tambe tin cosnan cu a bai menos vlot pero no tabata para tanto y mester a bira full un hilaridad pa bisa cu a traha malo, etc. Ta importante pues cu parlemtarionan ta lesta tur rapport y no un rapport so.


text:
Awe mainta Minister mr. Andin Bikker a anuncia cu, den cuadro di e ley di VISA di Reino Hulandes, a logra pa introduci VISA pa tur Venezolano cu kier drenta Aruba. Ta haciendo cambio tambe den nos “Legesbesluit” pa un formula estilo ESTA tambe pa Venezolanonan. Esaki a causa toch bastante pregunta, specialmente di Venezolanonan residencia na Aruba, cu permiso, puntrando si nan tambe mester VISA of ESTA ora di biaha.
E mandatario a confirma cu Venezolanonan bibando of trahando na Aruba lo NO mester un VISA. El a aclaria cu un VISA of ESTA ta basa riba un estadia cortico “Kortverblijf”, dus un permiso pa por biaha como turista. Ora Bo ta un Venezolano cu permiso di estadia y/of trabou na Aruba, ta duna Bo e derecho pa por keda pa periodonan mas largo riba nos isla y como tal no ta necesario un VISA.
Den e proximo simannan lo informa riba e cambionan aki, cu sin duda lo tin su impacto pa cu Venezolanonan biniendo Aruba. E cambio den nos sistema ta pa turistanan Venezolanonan cu kier bishita Aruba pa algun dia, te cu un maximo di 30 dia so. E formula nobo ta duna oportunidad pa autoridadnan revisa e peticionnan di VISA adelanta pa verifica cu e Venezolano encuestion ta bin Aruba pa vakantie of si e tin otro intencionnan.


text:
Segun Departamento di Hustisia Merikano, Abby Beards Hogan a atmití di ta kulpabel pa su ròl den opstrukshon di un investigashon multinashonal en konekshon ku desaparishon di su kasa James Hogan, ku e tempu ei tabata empleá na konsulado di Merka na Kòrsou.
Abby Hogan a atmití ku durante di e investigashon di e desaparishon di su kasa, kontinuamente e la duna informashon nan falsu relashoná ku e periodo di tempu promé ku James Hogan a desaparesé. Inisialmente Abby Hogan a bisa investigador nan ku promé ku e desaparishon di su kasa nan tabata tin un diskushon. Despues e la modifiká e vershon aki i bisa ku no tabata tin niun diskushon, solamente un desakuerdo chikí riba su kasa so próksimo trabou ku Departamento di Estado Merikano. Abby Hogan a sigui bisa investigador nan Merikano ku James Hogan tabata den “un bon beis” promé ku e la bai kana e anochi di desaparishon. Kontinuamente Abby Hogan a ninga ku tabata tin problema nan matrimonial òf ku su kasa tabata rabia, deprimí òf ku e tabata tin intenshon di kometé suisido. Abby Hogan a bisa mas leu ku e no por kòrda e kombersashon kompleto di tres minüt ku e tabata tin ku su kasa promé ku e la desaparesé paso e tabata morto na soño ora ku su kasa a yama. Segun Abby e la pega soño bek despues di e yamada i no a lanta te su siguiente mainta.
Segun dokumento nan di korte, despues ku investigador nan a entrevista Abby, entre 30 di sèptèmber 2009 i 15 di yanüari 2010, Abby Hogan a bora mas ku 300 email for di su kuenta di email. Tur e email nan aki tabata tin informashon nan ku Abby Hogan tabata sa ku ta relevante pa ku e investigashon. E email nan tambe tabata kontené informashon nan ku anteriormente Abby, sea no a kontesta muchu kla òf pa malu a keda sin kontesta na investigador nan Merikano. Esaki nan ta inkluí ku Abby tabata involukrá den un relashon for di matrimonio; ku e anochi ku James Hogan a desaparesé nan tabata tin un diskushon i ku James a bandoná kas rabia i tambe ku e no tabata ke pa e investigador nan sa kiko a pasa e anochi di e desaparishon di James Hogan.
Abby Hogan por haña un máksimo di 20 aña di prison pa opstrukshon di hustisia.


text:
Garantia i benefisionan
Nos lo kubri bo IQOS ku un garantia di 2 años.
Bo período di garantia boluntario ta depende di e país den kua bo a kumpra bo IQOS. Por ehèmpel, na Suisa, bo ta haña 2 aña di garantia for di dia ku bo kumpra bo aparato. Tur kos ku bo mester hasi ta mantené bo resibu òf saka pótret di dje komo prueba di kompra.
Registrá bo aparato IQOS riba myiqos.com i risibi bentahanan grandi manera:
- remplaso di IQOS rápido i gratuito*
- kobertura internashonal ku support di IQOS i servisionan di remplaso di aparatonan IQOS na kualke lugá di mundu.
- garantia IQOS ekstendé, den kaso di ku aksidentalmente bo daña bo aparato**
- akseso na edishonnan limitá i ofertanan eksklusivo
Si bo kumpra bo aparato IQOS riba nos wepsait, ta registrá bo aparato outomátikamente pa bo por kuminsá disfrutá di tur e benefisionan adishonal for di e promé dia.
Asistensia internashonal, komo support na kualke lugá di mundu.
Asistensia internashonal, komo support na kualke lugá di mundu. Ku kobertura na 39 pais i na bo disposishon 24 ora di dia, 7 dia di siman, ku asistensia/support, troubleshooting òf un remplaso di un aparato, tur kos ku bo mester hasi ta tuma kontakto ku nos. Nos ta aki pa yuda solushoná problemanan i resolvé kualke problema ku bo aparato IQOS. I si e problema ta kubri bou di bo garantia, nos lo manda un remplaso pa bo mas pronto ku ta posibel.
Bo ta den eksterior i bo mester di yudansa ku bo aparato IQOS?
No preokupá bo, nos tim di asistensia internashonal
ta aksesibel solamente ku un yamada. Yama*
+800 2559 2559 (Free of Charge)
+41 21 547 8888
*Algun tarifa ta aplikabel, por fabor papia ku bo operadó di red.
Kon bo ta haña akseso na e servisio di asistensia internashonal di IQOS?
Djis registrá na IQOS i link bo aparato na bo kuenta promé bo bai.
Na kua parti di mundu bo ta kubri dor di e asistensia internashonal di IQOS?
E asistensia internashonal di IQOS ta disponibel na 39 pais:
Armenia, Bulgaria, Canada, Colombia, Croatia, Croatia, Curaçao, Cyprus, Czech Republic, Denmark, France, Germany, Greece, Guatemala, Israel, Italy, Japan, Kazakhstan, Latvia, Lithuania, Moldova, New Zealand, Palestine, Netherlands, Poland, Portugal, Reunion Island, Dominican Republic, Romania, Russia, Serbia, Slovakia, Slovenia, South Africa, South Korea, Spain, Switzerland, Turkey, Ukraine, United Kingdom.
Términonan i kondishonnan
Servisionan, e disponibilidat di ekiponan di IQOS i nan komponentenan, tempu pa respondé i entrega ta varia di pais pa pais. E servisio aki no afektá bo derechinan legal ni e garantia di bo IQOS den e pais kaminda bo a kumpra esaki. Si un parti di bo aparato mester ser kambia, kualke parti nobo ta bira bo propiedat i e parti ku lo remplasá ta bira propiedat di e entidat ku ta hasi e kambio. Problemanan ku e aparatonan IQOS ta ser definí den términonan di material òf man di obra, ora ta usa esaki manera deskribí den e guia di usuario IQOS.
Kiko nos ta kubri ku e garantia IOQS
E entidat di Philip Morris International pone bou di e título 'Customer Care', ku tur su opshonnan (pero sin afektá su derechinan legal) ta drecha òf remplasá kualke un di e komponentenan ku ta defektuoso den términonan di material òf obra di man ora esaki ta ser usa di akuerdo ku e Guia di Usuario asosiá ku IQOS? i ku ta mara na un claim di garantia boluntario bálido. E provishonnan di e garantia aki ta bálido solamente na a pais kaminda a kumpra esaki.
Kiko nos no ta kubri bou di e garantia di IQOS?
No ta kubri lo siguiente bou di e garantia di IQOS:
a) Dañonan kousa pa un desgaste normal
b) Dañonan kosmétiko (manera raspa, dobla, plèstik kibra, etc.)
c) Dañonan kousá pa mal uso, tenshon di koriente, maneho inadekua, kontakto ku líkidonan òf kandela
d) Mal funshonamentu kousá dor di usa e aparato ku produktonan no kompatibel
e) Daño òf mal funshonamentu kousa dor di intentonan di habri, modifiká i drecha, dor di un usuario òf dor di un provedor di servisionan no akreditá pa IQOS
f) Daño òf mal funshonamentu kousa dor di no usa manera deskribí den e Guia di Usuario asosiá ku IQOS
*Ora bo aparato daña aksidentalmente i ainda e ta den garantia
**Un remplaso úniko pa aña kalendario i pa persona registrá riba iqos.com pa kualke daño no kubri dor di e garantia di IQOS. Si remplasá bo aparato, esaki ta solamente bálido bou di e garantia original ora bo a kumpra e aparato pa promé bes.
Kon bo a ta hasi un claim pa un remplaso di un IQOS
Inkluso e produktonan di kalidat mas altu tin bes por stòp di traha i nos sa kon fèrfelu esaki por ta ku bo no por usa bo IQOS.
Bo ke traha un claim? E ta fásil i rápido, solamente tuma kontakto ku servisio di Customer Care disponibel di djaluna pa djabièrnè di 8 am pa 8 pm Djasabra i djadumingu di 9 a.m. pa 6 p.m. i nos lo yuda bo troubleshoot kualke problema ku bo tin ku bo aparato.
Si bo no a kumpra bo aparato riba nos wepsait, por fabor sigurá ku bo tin e komprobante di kompra huntu ku bo. Si bo no tin un komprobante di kompra, e kompania ta reserva su derechi di apliká boluntariamente e durashon di e garantia for di e fecha di fabrikashon di e komponentenan di e aparato IQOS en kuestion basa riba su propio registronan.
-
Bishita nos página di Facebook
-
Nos punto di benta
Bishita nos tienda
-
Telefòn
Bo ke papia ku un di nosDjaluna - Djabièrnè 08:00 - 19:00 Djasabra - Djadumingu 09:00 - 18:00
ekspertonan di apoyo di IQOS? No ta un problema, yama nos na +599 9 788 9998


text:
E sistema fásil i rápido pa paga na pòmpstashòn
Ta ku gran orguyo Maduro & Curiel’s Bank ta introdusí su servisio nobo i inovativo FuelUp.
FuelUp ta un servisio pa kumpra gasolin òf gasoil 24/7, ku tarheta di Kompa Leon òf Bankomatiko/Maestro na pòmp di gasolin, sin intervenshon di un kahera. FuelUp ta un servisio rápido, konfiabel, inovativo i fásil pa e kliente.
Ku e sistema di FuelUp e kliente no mester bai na kahera mas. E kliente ta bai na e pedestal di FuelUP, hinka su tarheta di Bankomatiko/Maestro di MCB òf su tarheta di Kompa Leon, skohe number di pòmp, hinka montante i PIN den kaso ku ta Maestro. Unabes e transakshon ta aprobá, FuelUp ta konektá direktamente ku e sistema di e negoshi i e pòmp ku e kliente a indiká. Den un tempu rèkort bo por yena gasolin òf gasoil na balor di e montante deseá. Na final di e proseso e kliente por imprimí su komprobante na e pedestal di FuelUp. E sistema akí ta hasi e proseso di transakshonnan di tarheta bai mas lihé i sigur. Tambe e ta fasilitá e kliente su eskoho pa hasi kompra di gasolin òf gasoil 24 ora pa dia i shete dia pa siman.
Por hasi uso di FuelUp na Gas Express. FuelUp ta otro servisio inovativo, rápido i kumbiniente di Bo Banko Amigu pa hasi bo bida mas fásil i plasentero.


text:
ORANJESTAD, Aruba: E team di baseball Rockets Organization a batisa nan uniform nobo y a haci esaki conhuntamente cu nan sponsor di hopi aña Malta Balashi. Richard Giel, representante di Tropical Bottling Co. a basha malta riba e uniform pa asina batisa esaki. Muchanan hunto cu coachnan, directiva y mayornan tabata presente na e bautismo aki, unda cu tur tabata contento di mira con grandi e organisacion a bira. Rockets a duna Malta Balashi un gradicimento pe sosten cu nan ta ricibi. Richard Giel a ricibi e gradicimento aki, como cu nan no a spera di esaki.
Tropical Bottling Co. ta contento di sponsor e team 7 y a deposita confiansa grandi den Rockets. Representante Richard Giel di Tropical Bottling kier mira e teamnan den final, pero tambe ta honra pa sponsor nan. Directiva di Rockets ta contento cu Malta Balashi a sponsor 7 di nan 8 team
E sistema di farm di Rockets a cuminsa cu 5 team y durante añanan esaki a crece te cu awo tin 7 team cu ta cuminsa desde e edad 5-6, 7-8, 9-10, 11-12, 13-14, 15-16 y 17-18.
Vice presidente di Rockets Organization, Noralfa Eckmeyer, cu nan ta contento di tin un sponsor, pasobra e team ta consisti di casi 120 mucha. Tambe e organisacion ta consisti di 23 boluntario, coachnan, 7 miembro di directiva, pero tambe e mayornan cu ta contribui pa tin un team. Rockets Organization lo ta competiendo den e campeonato di ABBA, asina el a splica.
E organisacion di Rockets no tin solamente muchanan homber, pero tambe den 3 categoria tin mucha muhe cu tambe ta hunga cu nan. Pero asina cu nan yega na un edad di 13-14, nan no por sigui hunga baseball mas. ABBA a cambia e edad di liga y esaki lo ta U-6, U-8, U-10, U-12, U-14, U-16 y hubenil, cual ta pone cu muchanan chikito ta subi di categoria pero hopi di esunnan grandi ta baha di categoria. E cambio aki ta uno drastico pa nan, pero esey Rockets Organization ta cla pe campeonato aki.


text: Den un declaracion di Minister President Wever Croes na Top 95 FM den Noticiero Dinamico di Hans Geerman, el’a informa cu otro siman lo tuma lugar un consulta nacional. Den e consulta nacional aki lo reuni cu gremio comercial y sindical. Tur sector di gremio comercial y tur sector di gremio sindical lo particpa. Den e session aki lo trece tres informacion dilanti: E situacion financiero, e proposicion di Rijkswet Financieel Toezicht como tambe e entidad cu Hulanda kier pone riba cabes di Aruba pa controla e placa cu nan ta manda pa nos isla. Segun Wever Croes a splica cu esaki ta un forma transparente pa asina suministra tur sindicato y sectornan comercial di nos pais e informacion corecto. Lo ta den e consulta aki tambe cu lo pulsa o busca opinion di e sectornan aki.


text:
KRALENDIJK – Direktiva di S.V. Estrellas ta sumamente kontentu ku gran parti di nos hendenan a kuminsa buta nan konfiansa bèk den e klup di futbòl di Nort Saliña.
Tin un hóben ku ta gosa kon e direktiva a buta s.v. Estrellas bèk riba pia.
Ta trata di e hóben sr. Christopher Frans, ku ta un hóben ku a mira kon e hungadónan i “coach” i e staf kompletu ta profilá nan mes, pa kua el a aserká presidente sr. Ricardo (Cado) Alberto, pa e por koperá ku e klup di futbòl aki ku bala.
Mirando kon den korto tempu e klup a lanta su U-nan i ku awó nan tin 3 U, e ta hopi gradisido na e fundadónan di e U-nan ku ta Germain Alberto.
Christopher a disidí ku e ta yuda tantu e “U”-nan i tambe seniornan ku 5 bala pa nan kada kategoria.
Segun presidente sr. Alberto, e direktiva ta hopi kontentu ku e gesto aki mirando e kolónan ku e balanan tin ku ta hel ku blou ku ta koló original di e klup di futbòl aki di Nort Saliña. Direktiva ta sigui konta ku e konfiansa aki. Tambe e direktiva ta partisipá ku si tin kualke persona o instansia ku ke yuda e klup esakinan ta mas ku bonbiní. Tur ayudo pa e klup i tambe e kluphùis, ta bon biní serka e direktiva di e klup. E direktiva ta keda pendiente ya ku tin mas kos na kaminda.
Anke ku e Covid-19 ta bringa nos, pero ku Fe den Senior nos ta logra huntu.
Esaki e presidente, sr. Ricardo Alberto ta trese dilanti.
Riba potrètnan momentu ku sr. Christopher Frans a hasi entrega di e 10 balanan na s.v. Estrellas di Nort Saliña.


text:
Toke final den ensayonan pa Tumba 2017. (VIDEO)
Nos a drenta rekta final di ensayonan pa Festival di Tumba 2017. Hopi hende i fanatiko a kore di sede pa sede te den mardugá pa mira nos músikonan prepará pa e gran evento. Hopi músiko grandi a drenta akshon pa duna un man na agrupashonnan musikal i tumberonan. Por a mira i skucha tur tipo di kreatividat, segun ta harma p’é tumba bai klina. Aki un VIDEO REPORTAHE kòrtiku den kushinanan kayente di agrupashon DOLCE - MAGIC - DREAMS - KARABELA - GIO - KRIBE - VEGA - DEJAVU - ERA & DOLCE


text:
TWO ke pa tur hende por hasi uso di e wèpsait aki. Bo a enkontrá tòg un página ku no ta aksesibel? E ora ei bo por mèldu esaki serka nos.
Kiko ta un wèpsait aksesibel?
Un wèpsait aksesibel ta mas fásil pa tur grupo di enfoke usa. P'esei e Dekreto temporal tokante aksesibilidat digital di gobièrnu ta stipulá ku wèpsaitnan gubernamental mester kumpli ku e rekisitonan di aksesibilidat establesé den EN 301 549/WACAG 2.1 i mester asumí e responsabilidat di esaki den un deklarashon di aksesibilidat publiká.
Nos ta garantisá un bon aksesibilidat di nos wèpsait pa medio di diferente medida den nos prosesonan.
Nos ta garantisá aksesibilidat
Nos ta garantisá un bon aksesibilidat pa medio di diferente medida den nos prosesonan (diariamente):
- Aksesibilidat 'by design': aksesibilidat for di komienso ta un parti di tur e pasonan den e diseño-, konstrukshon i e proseso editorial di nos wèpsait.
- Investigashon: ekspertonan independiente ta chèk (partinan di) e wèpsait riba aksesibilidat regularmente. Pa tantu parti funshonal-tèkniko i aspekto redakshonal. Nos ta solushoná bottleneck ku nos enkontrá di forma sostenibel.
- Konosementu di empleadonan: nos empleadonan ta mantené nan konosementu tokante aksesibilidat aktualisá i ta apliká esaki ora ta nesesario.
Partinan di wèpsait ku no ta kumpli
E investigashon mester tuma lugá ainda.
Mèldu problemanan ku aksesibilidat
Bo tin pregunta òf remarke? Òf bo ke usa un página ku no ta mustra aksesibel? Laga nos sa esaki via meil na rcncommunicatie@rijksdienstcn.com.


text:
E oficina di Departamento di ‘Nieuwe Aansluitingen’ di WEB Aruba N.V. awor ta ubica den salanan nombra pa dos ex-empleado, esta Coby Geerman y Esteban Briezen q.e.p.d. Recientemente a haci e apertura oficial di ‘Sala Jacobo (Coby) Geerman’ y ‘Sala Esteban (Ban Ban) Briezen’ den presencia di Coby mes y yiu muhe di defunto Briezen, esta Anira Briezen.
E salanan tabata antes un espacio pa warda piesa. Debi na falta di espacio, principalmente den futuro ora introduci SMART water meter, a dicidi di renoba e edificio y converti e den oficina.
E apertura oficial tawata un encuentro ameno den presencia di coleganan di sector di Distribucion di Awa/Customer Service y coleganan di otro departamento cu a hunga un rol den ehecucion di e renobacion.
E coleganan a dedica algun palabra di elogio na nos dos ex-empleado. Tanto Coby Geerman y Anira Briezen tambe a hiba palabra y a transporta tur presente bek den tempo y a gradici pa e gesto.


text:
Windows Phone
Windows Phone (abreviá WP), ta un sistema operativo mobil, desaroyá pa Microsoft, komo suksesor di Windows Mobile. El a keda lansá na aña 2010 ku e sistema operativo Windows Phone 7. Al kontrario di su predesesor, Windows Phone ta enfoká riba e merkado general na lugá di solamente e merkado di empresa. Ku Windows Phone, Microsoft ke trese un interface di usario nobo ku ta integra varios di su propio servisionan manera OneDrive, Skype i Xbox Live den e sistema operativo. Windows Phone ta kompetí direktamente ku e sistemanan operativo mobil major, kual ta Android di e kompania Google i iOS di kompania Apple. E lastu vershon disponibel i definitivo ta ser yamá Windows Phone 8.1, kual a keda lansá riba 14 di aprel 2014.
Debí na e evendente fragmentashon di su sistemanan operativo, Microsoft a anunsia den januari 2015 ku e lo baha trabou riba Windows Phone i a opta pa focus riba un solo sistema mobil mas versatil ku yama Windows 10, disponibel pa tur tipo di plataforma (telefon mobil inteligente, tablet i Kompiuter).


text:
Oranjestad-Diaranson Minister Otmar Oduber a haya un presentacion di e Comision Seyo Nacional pa Artesania cu ta wordo maneha pa Departamento di Cultura (DCA). E comision aki tin e certificacion oficial di Gobierno di Aruba Seyo Nacional pa Artesania.
Mester bisa cu e preparacion pa Seyo Nacional a cuminsa na 2010 pa medio di un investigacion y documentacion pa haci esaki posibel. Un comision a wordo crea cu ta consisti di diferente stakeholder importante pa por a logra e exito di Seyo. DCA como encarga di e proyecto bou guia di Vicky Arens ta prepara y promove artesanonan pa participa y pa forma parti di e proyecto aki cu tin metanan grandi su dilanti.
Durante e presentacion Vicky a mustra e importancia cada bes mas grandi cu productonan local y nan proceso di realizacion ta hayando rond mundo y con mas y mas bishitante ta pidi pa e artefactonan localmente produci. Tambe el a presenta con tin peticionnan pa un centro cu ta promove, stimula y engrandece atesania y artesanonan.
Den e cuadro aki a presenta diferente plannan y a discuti hunto cu Minister Oduber riba diferente proyectonan y posibilidadnan cu tin pa engrandece e industria di artesania mas ainda den diferente parti di nos isla, teniendo semper na cuenta e importancia di ta produccionnan local y tambe habriendo e portanan pa exportacion di nos propio artesanianan.
Mirando e importancia cu Minister Otmar Oduber y Gabinete Mike Eman den su totalidad ta dunando na San Nicolas, caminda kier haci di dje e di dos capital turistico di Aruba, poniendo enfasis riba e aspecto cultural, diferente sugerencia y ideanan a wordo intercambia pa incorpora e parti importante aki di nos cultura, manera ta artesania den e desaroyo di pariba di nos isla.
Minister Otmar Oduber a keda hopi satisfecho cu e reunion/ presentacion y a mustra cu e ta sostene e plan y proyectonan di Seyo.
Comision Seyo Nacional pa Artesania a presenta plan y proyectonan na Minister Oduber E mandatario a mustra su entusiasmo y sosten pa engrandece nos artesano y artesanianan localPosted: April 23, 2014 in Johnny Habibe
Oranjestad-Diaranson Minister Otmar Oduber a haya un presentacion di e Comision Seyo Nacional pa Artesania cu ta wordo maneha pa Departamento di Cultura (DCA). E comision aki tin e certificacion oficial di Gobierno di Aruba Seyo Nacional pa Artesania.


text:
Fernando Alonso
Fernando Alonso Díaz (n. 29 di yüli 1981 na Oviedo) ta un koredó Spaño di Fòrmula Un Racing. E tabata na 2005 i 2006 kampion mundial pa Renault.
Riba 25 di septèmber 2005, e homber a gana e tirulo di Fòrmula 1 Mundu Driver's Championship na e edat di 24 aña í 58 dia, kibrando Emerson Fittipaldi disko di mas yòng Fòrmula 1 Mundu Drivers' Kampion (disko aki tábata subsekentemente kibrá for di Lewis Hamilton anto kibrá atrobe desde Sebastian Vettel). Despues hayando e título e siguiente aña, Alonso tambe a bira esun di mas yòng kampion dòbel. Den 2007, e homber a bira e di dos F1 chufùr, despues Michael Schumacher, a score por lo menos 100 puntu pa tres temporada konsekutivo, ku e nòmber di kariño "El Nano", un típiko pseudonimo pa Fernando den Asturias, djé lugá di nasemento, Alonso ta un goodwill ambassador pa UNICEF.


text:
MMúsika ku influensha Afrikano ta lo siguiente:
- Tambú
- Tumba i tumba di karnaval
- Seu
- Muzik di Zumbi
- Kantika di trabou
Tambú
Tambú ta un kreashon kurasoleño di Afrikanonan sklabisá, prinsipalmente di e parti Congo di Afrika. Tambe e ta un meskla di tribu, religion, kanto, balia i músika di diferente kultura di Afrika Oksidental.
Tambú ta músika i kustumber di fin di aña, pa e periodo rònt òktober pa desèmber. Tambú su meta ta: kambia suèltu i manda fuku bai. Tambú ta trese prosperidat. Ta toka tambú ademas pa yama áwaseru, komo ku tambú tabata un manera pa drenta den kontakto ku nubia i áwaseru. Temporada di tambú ta kuminsá pareu ku temporada di plantamentu ku ta kuminsá den luna di sèptèmber/òktober. Ku slanan rítmiko ta produsí zonidonan ku ta imitá mal tempu ku welek i bos. Tambe tabata tin e kerensia ku balia tambú soda ta yuda kore ku fuku for di kurpa.
E e instrumèntnan ku ta toka tambú kuné ta : barí – kueru – tobo – i boko. E músika di tambú ta polirítmiko. Pasobra diferente ritmo huntu ta forma unu
For di tempu di sklabitut te ku siglo pasá ainda balia di tambú tabata prohibí pa Gobièrnu i Iglesia Katóliko. Komo desendiente di kultura Oropeo nan no tabata gusta tambú. Den tekstonan di tambú tabata kanta protestá kontra opreshon di doñonan di katibu. Tambú tabatin e forsa pa uni pueblo. Ora tabata toka tambú ta aglomerashon masha grandi mes di hende sa forma.
Tambú ta manifestá su mes den diferente forma:
- Tambú riba kaya òf un lugá públiko manera kaya, mondi, riba seru, plenchi. Esaki tabata kuminsá spontáneo òf ta anunsiá nan delantá.
- Tambú na kas den sala òf adrei. Dilanti kas òf bou kualke palu.
- Tambú di famia ku ta un evento chikí kaminda tin biaha ta hasi músika sin bari òf chapi, tabata por ehèmpel bati riba mesa. Asta tabata hür kas pa tene tambú.
- Tambú di paranda e promé dianan promé ku aña bòltu.
Baile di tambú tabata den diferente forma:
- tambú di pleizir
- tambú di fiesta
- tambú kombidá
- tambú señorita
- ambú di sanka
- ambú di tarai
Un forma partikular ku tabata manifestá tambú ta di forma skibi riba banderita. Bandera ta un papelitu di kolo hel, oraño òf bèrdè di ± 4 pa 10 cm ku un teksto kòrtiku di plak riba dje. Ta pega nan na renchi di rama di koko. Den temporada di tambú tabata bende e renchinan aki spesialmente den Punda. Kantadónan di tambú tabata kanta e tekstonan aki. E tekstonan tabata puña sin menshoná nòmber.
Tur hende ku ke kanta tambú por partisipá. Esun ku ke kanta ta djis pone su man na boka di e kantadó i e ta haña chèns pa kanta. Esaki nan ta yama: Pidi Boka. Esun ku ke toka tambú ta djis pone su man riba e kueru di bari. Esaki nan ta yama: lanta tokadó.
Tabata usa tambú tambe pa kritiká sierto susesonan manera ladronisia, hòrtamentu di kabritu, korupshon, kòrtamentu di orea i mal gobernashon. Ta usa tambú tambe pa solushoná pleitu i konflikto. Tambú tambe ta traha terapéutiko. Pa medio di balia òf kanta tambú un persona por libra su mes di frustrashonnan. Asina e por deskargá frustrashonnan ku el a wanta aden durante hinter aña.
E baile di tambú mester baila kara kara pa otro, sin yega muchu serka di otro. Den kaso ku un hòmber mishi ku e muhé, durante e baile di tambú, e muhé ta push’e.
Kantadónan di tambú konosí tabata: Bernadri, Betorin, Bea Kalukijt, Anna Lollo. Colá Susanna
(Shon Colá). Chechi Petoron, Petronilia Coco (Petoi). Bennie, Norma Gosepa, Cira di Montaña i Basilèl.
Pa lesa mas informashon por lesa e buki di Rene Rosalia: Represhon di Kultura : E lucha di tambú.
Tumba tradishonal
Tumba tradishonal ta konosí na Kòrsou for di siglo 19. Tumba su orígen ta di Congo Afrika Tumba ta músika di dibertishon. Kuné ta animá fiesta i pasa ratunan kontentu. Ku tumba tabata kanta suseso di bida sosial di tur dia. Ku tumba ta tira puña i ehersé kritiká sosial. Tumba tradishonal kontrali na tambú no ta kai den e género di músika ritual. Tumba kontrali na tumba di karnaval no ta mara na un periodo spesífiko di aña. Den tumba tambe nan ta usa e instrumento tambú, pero no komo instrumento prinsipal. Tumba ta un baile tambe.
E músika di tumba ta polirítmiko inkluyendo membrafono, e instrumènt di kuerdo. Diferente ritmo ta toka huntu i pareu pa krea e unidat tumba. Improvisashon ta forma parti importante di tuma, di parti di kantante pero tambe di instrumènt.
Tumba a manifestá den diferente forma:
- Komo bembe na kas di famia òf bario. Nan ta toka tumba te mainta. Un kantante ku un kaha òf wea òf bleki di korozin. Un persona ku dos pida palu pa bati riba otro òf un fòrki bieu ku un bleki di lechi. Ku batimentu di man e kantadó ta pregoná i serena e tumba te manisé.
- Den lugá públiko ku instrumento. Na Bándariba ku wiri i benta òf ku raspu i sinfonia di boka òf man.
- Den kantika di trabou. E kanto yama: gruña òf kantika di bati mukel. Kantikanan ku trahadónan tabata usa ora nan tabata koba wama na Nieuwpoort. E kantikanan di struktura di tumba sera.
- Den konstelashon di muzik di zumbi. Aki e tumba di dos banda ta toka un ritmo kontra, kaminda e instrumèntnan di heru ta wanta e klave.
- Den forma di típiko kaminda instrumènt di kuèrdè ta dominan.
- Tumba ta zona den kaha di òrgel. Ora ta toka tumba ku kaha di òrgel ta enfatisá e ritmo tokando ku man, patras riba lomba di e kaha.
Baile di tumba ta move sintura. E baile tin su reglanan. Den su figuranan tin elemento Oropeo kaminda e hende hòmber ta tene e hende muhé ku su man na su lomba, stail di richtingwijzer. Balia di tumba ta un balia di espasio. Ta balia i keda na mesun lugá, Ta balia bira rònt, koncha bai un distansia bini bek. E hende hòmber ta balia riba su kurpa ku e hende muhé na un distansia. E músika di tuma ta kuminsá habri despues e ta sera. E balia ta kuminsá habri kaba e ta sera.
For di aña 1971 tumba a bira e músika ofisial di karnaval di Kòrsou. E tumba di karnaval ta un género nobo. E promé 10 añanan nan tabata toka tumba tradishonal den marcha di karnaval. Despues a nanse un género nobo ku ta tumba di karnaval.
Seu
Seú ta un género musikal i tradishonal ku ta kai bou di músika ritual ya komo ku ta trata di músika di gradisimentu. Ku músika i kanto di seú tabata gradisí Dios pa e kosecha risibí. Kantikanan di kosecha ta yama seú. Seú ta banda di e selebrashon tambe nòmber di un instrumento ku ta konsistí di un tobo di awa kaminda un kalbas bashí ta drif. Nan ta toka e instrumento aki ku dos palu. Ora nan ta toke ku nan dedenan. Nan ta yam’e bastèl.
Músika seú nan ta toka ku chapi. E palabra wapa tin di aber ku e manera di balia. Bo ta baila segun ku bo ta kana ora di kosecha di maishi. E hendenan tabata kanta i wapa hiba e kosecha mangasina (depósito). Esaki nos ta yama seú chikí. Tur hende tabata kanta kantika di seú. Un kantadó tabata kanta un liña i sobrá hendenan huntu tabata ripití un rospondi / kontesta. Algun hòmber tabata hasi muzik ku kachu i chapi (òf agan) i hopi biaha tambe ku un tambú chikitu aserka.
Seú ta realmente un fiesta di yama danki. E kantikanan di seú tabata bai tokante e kosecha. Na kaminda e muhénan tabata karga maishi den makutu riba kabes, miéntras e hòmbernan tabata karga maishi na saku. I naturalmente e banderanan di maishi na stèngel mará huntu no por a falta den e parada! Ántes ora tur maishi yega mangasina, e fiesta grandi di seú ta sinta. Tur habitante di plantashi i hopi bishitante tabata balia, kome i bebe te lat den mardugá!
Baila di seú nos ta yama wapa. Seú a wapa di kunuku di maishi, bonchi ku pampuna pa kas di e doño di kunuku. Pues seú ta pa move di un lugá pa otro. Seú ta sigui toka ora e yega kas. Nan ta bisa: Seú ta sinta.
Un teksto di kantika di seú ta lo siguiente:
Wan polisa, b’a buta leli na mi boka
b’a buta leli na mi boka
b’a buta papa na mi boka
b’a kita leli pone papa papa na mi boka e,
e Wan polisa Wan Polis
pa skucha muzik di seu:
Muzik di Zumbi
E muzik aki ta un kombinashon di benta, tambú grandi, flùit, triangel ku wiri. Na lugá di benta nan sa usa tambe flùit. Un di e nifikashonnan di e músika kontra aki tabata probablemente pa tene mal spiritu riba un distansia òf pa kore ku nan. E ta komparabel ku bòltumentu di kamisa na banda robes pa tene spiritu riba distansia òf pa kore ku nan. Muzik di zumbi tabata prinsipalmente músika instrumental.
E instrumèntnan ta:
- Matrimonial
- Wiri
- Triangel
- Tambú di dos banda
- Benta komo instrumènt ku ta kondusí e melodia.
- Flùit
Kantika di Trabou
E meta di kantika di trabou tabata prinsipalmente pa duna un ritmo i krea alivio pa trabou kana mas fásil. Nan tabata usa kantika ora di koba pos, hala rema for di laman, bati pilon, kantika pa laba paña ku washi òf basha fundeshi. Piskadónan tabata bai traha remando, piskando sin kome. Refiriendo na e stámina aki nan tabata kanta:
Wayawaya Kalumbambé
Anto mi mama a pari baranka
Ai mi mama a pari baranka
Tabata tin kantika di hala kanoa.
Sigur ora nan mester rema bai distansia largu tabata tin kantika di bua kanoa.
Un kantika konosí na Boka Sami ta:
John Leito, ‘na mi un beter
te djadumingu lo mi paga bo
ku mi n’ paga bo djadumingu
bai keha mi, lo mi paga bo
John Leito ‘na mi un beter
te djadumingu lo mi paga bo
ku mi n’ paga bo djadumingu
anto djaluna bai keha mi
Kobamentu di pos tabata un trabou hopi pisa i kantando tabata duna alivio na e trabou. Shon Bunita ta doño di e plantashi. E kantika ta bai tokante e anhelo pa pronto bebe awa limpi pa hende i bestia. E shon bunita ta bisa pa manda e bue (os).
Shon Bunita di: manda bué
mand’e bué, mand’e bué
awa p’e bué, mi shon, kuminda pa bué, mi shon
solo ta kayente, mi shon, kaminda ta leu, mi shon
Shon Bunita di: manda bué
mand’e bué
mand’e bué
E kantikanan ta na Gueni, e idioma ku Afrikanonan sklabisá tabata papia. Restu di Gueni a keda den kantikanan di seú i di trabou te awe. Tin kantika pa bati kadushi (kantika di bati ku tati), kantika pa bati maishi, kantika di dempel pa ora di dempel un buraku ku tambe tabata yama kantika di sera buraku. Otro kantika di trabou ta:
- Kantika di gruña kaminda tabata usa tiki òf niun palabra bou di trabou.
- Kantika di kore ficho ku tabata kanta ora di karga i deskarga barkunan.
- Kantika di mukel ku tabata kanta pa ora di kibra muraya.
- Kantika di mula maishi.
- Kantika di piki pa ora tabata koba buraku ku piki.
E siguiente kantika ta kanta ora di koba buraku. E kantando kiermen ku e ta prizonero, Guinewa ta pais di Afrika.
Pakudo mi pakudo mi mama Lucia
Mi mama Lucia sueta lo guemi
Pakudo mi pakudo mi mama Lucia
Ata mi mama Lucia sueta lo gueni
Shon Grandi na Ulanda
Navluta na Guinewa
Mas kantika di trabou por haña den e buki di Sambumbu, Paul Brenneker (zang en muziek) 2017.


text:
Diabierna lo t’e ultimo dia di e reunionnan interparlamentario IPKO. Por mira bek na un siman caminda cu a cuminsa tene reunion di Tripartiet entre Aruba, Sint Maarten y Corsou prome. E temanan cu pa drs. Marisol Lopez-Tromp, lider di fraccion di MAS, a resalta fuera di e presentacionnan cu a haya, ta entre otro e rapport presenta cu ombudsman nacional di Hulanda, cu a laga haci dos aña pasa, mencionando e problemanan cu e studiantenan di nos region ta haya na Hulanda y cua t’e problemanan cu ainda no a resolve.
Un cu pa Lopez-Tromp ta kere y p’e studiantenan y nos region ta keda importante t’e asunto di BSN-Nummber (Burgerservice nummer), cu ta pone e studiantenan cu ta bay studia na Hulanda y cu tin cu haya nan camber, cu tin cu regla nan asunto, cu mester inscribi na gemeente, etc. y si no tin e number ey, ta un problema p’e studiante, impediend’e haci cierto pasonan cu e tin di haci como residente nobo.
Ta straña e parlamentario cu a publica e rapport aki den 2020, e kopzorgen di e studiantenan Caribense te cu awe ainda no por sali afo cu un solucion concreto p’e studiantenan pa loke ta e tipo di registro aki.
E ta importante, segun e parlamentario, pasobra e ta encera tur e prome preparacionnan cu un studiante mester haci ora e caba di yega y tur hende sa cu no ta facil pa tur di nan, ora cu caba di bay biba na Hulanda riba su mes. Si no tin e, ta impedi e studiante di regla cualkier asunto p’e mes como persona na Hulanda, cu ta keda un punto di preocupacion. A discuti esaki den Tripartiet y ta un di e puntonan cu Lopez-Tromp lo keda enfatisa na bienestar di e studiantenan pa nan concretis’e. Ta bisa cu ta teniendo diferente reunion, conferencia, cambio di ley cu lo mester bin, pero a pasa dos aña y ainda no a bin un solucion.
Esey Lopez-Tromp ta kere cu ta un di e temanan di importancia den e Tripartiet cu mester sigui tene na bista.
E resto di siman a sigui cu diferente topico cu no ta desconoci manera ‘geschillenregeling’ cu tin discusion pa basta aña. A haya diferente presentacion durante e reunionnan cu tabatin. A enfoca den e dianan cu a pasa riba entre otro riba asunto di sclavitud, cual tabata riba agenda.
Tambe a trata presentacion di entre otro persona di Raad van State cu tabata presente, persona cu a bin duna contenido riba varios topico y diabierna t’e clausura caminda cu lo mira ki afspraak lo concretisa.
E CANALNAN DI COMUNICACION
E parlamentarionan a bin Hulanda pa representa Aruba p’e reunionnan Interparlamentario caminda cu naturalmente ta prepara pa por papia y debati entre otro cu e miembronan di Eerste y Tweede Kamer. Ta consciente cu hopi biaha pueblo ta critica cu e parlamentarionan ta biaha
bay Hulanda. Segun Lopez-Tromp, sigur e tin un balor agrega.
Si mira cu hopi asunto cu ta sosode na Hulanda cu na Aruba ta sigui, pero e politico di Hulanda ta un grupo masha chikito ta sigui y ta den comision riba asunto di reino Hulandes.
Loke cu Lopez-Tromp kier bisa ta cu cualkier cos cu pasa cu ta toca nos hendenan sa y tambe asunto cu ta importante y cu ta dicidi riba nos na Hulanda no ta un grupo grandi di parlamentario cu ta enfoca den su totalidad riba dje. Ta un comision special ta haci esaki. Pa hopi aña ta trece padilanti cu kisas ta hopi importante pa percura pa tur e parlamentarionan Hulandes ta miho informa p’e situacionnan den Caribe.
A trece padilanti na Hulanda, cu tin hopi problema di nan mes andando, en particular despues di e crisis di Corona. Pero pa nos relacionnan den reino Hulandes, no solamente tin di discuti riba respet mutuo, autonomia, igualdad, etc. Pero hopi importante ta pa tene e canalnan di comunicacion habri.
Esey ta loke ta haci formal y informal ora cu e parlamentarionan di Aruba y e otro parlamentarionan di e paisnan den reino ta na Hulanda.
Diahuebs mes tabata un dia mirando e topico di educacion, Lopez-Tromp a bishita Haagse Hogeschool na Den Haag. A haya un recorido chikito, mira con e scol ta. Tin hopi hoben di Aruba a acudi y ta acudi tambe. A papia cu varios studiante eynan tambe.
A combersa cu loke ta yama un studiementor, pa haya un bista con ta wak e parti di studiante a bay antes y con e ta aworaki.
A toca tambe Arubahuis, cual a muda. E biaha aki no ta riba agenda oficialmente pa bishita. Fraccion di MAS ta pendiente un rapport di CAD pa sa su situacion realistico, financiero y di e investigacion cu a tuma luga ey nan.
Lopez-Tromp ta kere cu e ta keda un luga cu mester bin un claridad riba dje, den ki direccion ta bay reorganis’e manera cu prome minister a trece dilanti recientemente, pero te cu awe, parlamento no a haya oficialmente ningun relato of rapport riba dje.
Clausurando e bishita aki, Lopez-Tromp a indica cu diabierna lo tin e ‘afsprakenlijst’ y a base di esey por duna mas claridad kico lo palabra.


text:
Na Aruba por tuma nota cu algun restaurant ta propaganda cierto pisca y otro especie marino cu ta prohibi.
Tambe ta conoci cu na otro paisnan, entre otro Vietnam, tin criaderonan di especie protegi den naturalesa, specialmente pa haci comercio. Aki na Aruba nos ta importa pisca cria den criadero, entre otro grouper, gutu, calco y kreeft y tambe tilapia.
Na e seccion di Inspeccion di Departamento di Naturalesa y Medio Ambiente (DNM), via InfrAruba, a yega keho riba menu di restaurant cu ta ofrece entre otro Gutu (Parrot fish). T’ asina cu tin acuerdonan internacional, di cual Aruba ta forma parti, cu ta prohibi pesca y comercialisacion di cierto pisca y otro especie di lama. Banda di esey Aruba conoce su mesun lista di especie protegi. Por menciona entre otro kreeft, calco, gutu, djukfes y jacupeper ta cay bou di e especienan protegi na Aruba.
Kehonan ta drenta di restaurantnan cu lo tin un of otro especie prohibi riba nan menu. Una bes e keho drenta, seccion di Inspeccon di DNM ta haci e inspeccion necesario pa haya e procedencia di e especie riba e menu. Si un delito a keda cometi lo tin e sancionnan corespondiente.
Hopi biaha tin critica riba e prohibicion tanto internacional, como nacional. Esaki ta pasa tur caminda rond di mundo. Paisnan ta bira mas consciente di e hecho cu e consumo halto di cierto especie ta pone e especie na peliger di extincion. Aki na Aruba nos ta corda e prohibicion riba jaagmento riba yuwana, cu tambe a haya hopi critica. Awo tin e prohibicion di pesca riba cierto especie marino cu ta haya critica, e.o. e gutu, djukfes y jacupeper. E especienan aki ta masha gusta mes pa nos hendenan. E prohibicion no ta bin sin mas; sea e prohibicion ta na un nivel mundial, regional of local. Segun e importancia ecologico ta introduci e prohibicion.
Tin especie cu ta sumamente importante den nos naturalesa, no solamente pa consumo pa ser humano, pero tambe pa otro factornan den nos medio ambiente. Por ehempel e gutu ta importante pa mantene e coralnan limpi y na bida door cu e gutu ta come e alganan cu ta crece riba e coral y despues e ta excreta (pupu) parti di e coral como santo blanco y ta crea nos beachnan.
Cada especie tin su lugar den e circulo di bida y tambe pa sostene nos naturalesa y medio ambiente. Ora nos reduci cantidad di cierto especie drasticamente nos ta bay wak un desekilibrio cu tur e risiconan envolvi.
Tin diferente opcion pa conserva e especienan. Un di nan ta proteha e especienan riba nan mes. Un otro ta door di proteha e habitat unda nan ta biba, come, pone webo of trece nan yiu na mundo. Un otro ta door di criadero profesional. Kisas mescos cu na otro paisnan, na Aruba nos mester bira creativo y cuminsa bin cu criaderonan pa asina haci negoshi cu e especienan prohibi y asina evita cu ta saca nan for di naturalesa. E bashi cu e prohibicion aki ta laga riba mercado ta duna un bon oportunidad pa e negoshi di criadero. Di e forma ey nos hendenan por sigui disfruta di nan plato faborito sin haci daño na nos medio ambiente. Tambe nos lo por sigui ofrece e turistanan producto local sin mester di importa. Importante aki ta tambe cu e calidad di e producto ta keda den nos man.
Door di proteccion di e especienan ta duna local y turista e chens pa wak nan den nos lama pa hopi mas tempo.
E potret di e Gutu –Spotlight Parrotfish ta cortesia di Jads Dive Center (Colony, San Nicolas).


text: KRALENDIJK – Djasabra 27 di yüni binidero i djasabra 11 di yüli ta bai organisá un akshon di limpiesa den bario “Sabadeco”. Ta momentu pa hasi un limpiesa i deshasí di kantidat di kos ku tin ku no ta pèrtenesé na e sitio. Entre otro bòter i artefakto di plèstik, tur esaki kantu di kaminda. Ta inisiá ku pikimentu di shushi 7’or di mainta pa 8:30 di mainta. Ta kuminsá for di e area di Pakus di Tela Villas sigui bai direkshon nort. Ta piki shushi ámbos banda di kayanan ariba menshoná. Ta importante pa trese saku pa yena sushi aden, hanskun, kos pa protehá e kueru kontra rayo fuerte di solo. Awa i hèrmènt ku ta nesesario ta otro kos ku mester trese. Tin un pikòp disponibel pa transportá e sakunan di sushi ku piki e mainta. Si tin mas hende ku ke duna un man ku esaki, nan ta mas ku bon bini ku nan pikòp, loke nos ta apresiá. Lo tin djùk ku awa i djus pa esnan ku bin yuda. Duna poko di bo tempu pa duna un man i tene nos isla den e kaso aki bario “Sabadeco” limpi. Di e forma aki ta evitá ku e sushi ta bai laman ku tur e konsekuensianan. E di dos djasabra, esta otro siman 11 di yüli ta hasi limpi den e área paden di bario “Sabadeco”. Sara Matera i Rhonda Lockhart ta spera tur ku ta deseá pa duna un man na e limpiesa den bario ariba menshoná.


text:
Kralendijk – Gezaghèber Edison Rijna a disidí pa adaptá algun medida for di djabièrnè 13 di ougùstùs te ku djabièrnè 27 di ougùstùs. Por hasi esaki pasobra te ku awor e kantidat di kontagio a keda stabil i pasobra no tin pashènt ku COVID-19 den hòspital.
Departamento di Salubridat Públiko tin mayoria fuente di kontagio bon na bista. Den mayoria kaso ta trata di kontagio lokal i di hende ku no a bakuná. Boneiru ta keda na nivel di riesgo 2. Pa evitá un kantidat grandi di kontagio un biaha mas na nos isla, ta importante pa tur hende keda tene nan mes na e reglanan di corona.
Medidanan
Na enkuentronan privá maksimalmente 50 hende por bini huntu. Ta posibel tambe pa tene un evento ku maksimalmente 100 hende. Mester pidi un pèrmit pa e evento na departamento di Asuntunan Hurídiko. Pa eventonan di deporte un obligashon pa mèldu ta na vigor.
Den kaso di deporte pafó ta pèrmití públiko, e fanátikonan mester mantené un distansia di 1,5 meter. Den stadion ta pèrmití pa usa 50% di e kapasidat. Den kaso di deporte paden ta pèrmití pa usa 50% di e kapasidat, mucha bou di 13 aña no ta kontá den esaki. Ta pèrmití pa kanta i balia pafó. Ora di siere pa hóreka i establesimentunan di dibertishon ta keda meskos, esta 24:00 or.
Departamento di Salubridat Públiko ta hasi un yamada na hendenan ku no a bakuná ainda, pa bai pasa angua kontra corona. E hendenan akí por yama e number grátis 0800 0900 pa traha un sita. Ta posibel tambe pa pasa angua kontra corona sin sita riba djasabra na Sentro Deportivo Jorge Nicolaas.
Si un persona tin keho ku ta parse COVID-19, e persona ei tin ku keda kas i yama e number grátis 0800 0800 pa traha un sita pa hasi tèst.
Lesa tambe:
- Gezaghèber Rijna ta kumpra e promé karchi pa Ride for the Roses Bonaire
- Barku di bela Star Clipper ta yuda reskatá personanan riba laman
- Un rampa nobo den Willemstad no ta hasi Kòrsou aksesibel pero ta un paso dilanti sí
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita


text:
ORANJESTAD – Arte, deporte y carera profesional no por ta rumbonan di bida mas diferente di otro; sinembargo Anaïsa, Abilene y Aaliyah ta tres hende muhe cu, na un edad hoben, ya ta destaca den nan tereno. Esaki a pone cu comision di Hoben y Talentoso a scoge pa reconoce nan den edicion di prome lustro. Esaki no ta e unico similaridad entre nan. Tur tres ta kere cu e iniciativa di Prome Minister Mike Eman pa reconoce e talentonan hoben di nos pais, ta algo masha positivo y cu merece continua.
Pa Anaïsa tabata un momento super special y di hopi emocion, ora cu el a haya sa cu e ta nomina pa Hoben y Talentoso. “E tabata un sorpresa pa mi y mi a keda super super contento,” el a bisa indicando cu e reconocemento ta treciendo cune diferente oportunidadnan nobo. Pa Orman e proyecto ta reconoce un persona su potencial personal, pero tambe den con e ta motiva of inspira otro den comunidad. “Mi ta haya cu nan mester sigui cune paso na Aruba mi ta wak hopi hende cu hopi talento; hopi hoben cu ta haciendo cosnan hopi grandi den comunidad. E ta un manera pa stimula e hobennan pa haci loke nan ta gusta haci,” e hoben a declara.
Abilene Croes Thijsen, a bira merecedor di e reconocemento pa su estudio y desempeño profesional den e sector di ley y abogacia. E ta wak su nominacion como un honor y ademas un estimulo. “Sigur e ta un estimulo y un reconocemento pa e trabou grandi cu bo ta haci cu bo estudio y pa yega bo metanan. Mi ta spera cu e ta un ehempel pa otronan; cu si bo traha duro bo ta logra bo metanan,” e hoben a bisa. E ta considera Hoben y Talentoso como un bon iniciativa.
E hoben futbolista Aaliyah Marie Simon ta comparti e sentimento aki. P’e tambe e nominacion ta un motibo grandi di orguyo. Apesar di su edad hoben, e no ta sinti’e incomodo cu e responsabilidad cu e tin awo como ehempel pa otro hobennan. E ta considera cu Prome Minister Mike Eman a haci algo hopi importante pa tur esnan cu ta selecta. “Mi ta haya hopi great paso awendia hopi hende mester wordo reconoci pa nan talentonan,” asina e hoben futbolista.
Diadomingo anochi un total di 32 hoben a ricibi un plakkaat di reconocemento pa a destaca den tereno di deporte, educacion, innovacion, musica, como empresario, den arte y tambe pa e proyecto di Formacion Social, cual tambe, mescos cu Hoben y Talentoso, ta un iniciativa di Gabinete Mike Eman.


text:
WILLEMSTAD – 28 di ougùstùs 2018 – Resientemente Ofisina di Turismo di Kòrsou (CTB) i su partnernan a tene diferente seshon edukashonal pa agentenan di biahe na Medellín i Bogotá, Colombia. Un gran porsentahe di bishitantenan for di Colombia ta bini di e dos siudatnan aki. Aktualmente, mas di 48% ta bini for di Bogotá i 22% for di Medellín.
CTB su ophetivo ta pa sigui ku su esfuersonan di merkadeo den e dos siudatnan aki pa asina atraé mas turista for di Colombia pa bishitá Kòrsou. Den estrecho kolaborashon ku sektor privá, CTB ta ehekutando diferente akshon promoshonal na Medellín i Bogotá via e medionan di publisidat manera entre otro; korant, billboard, televishon, radio, teater di sine, online, medio sosial i mas. Huntu ku esei, ta importante pa stimulá i eduká nos partnernan di negoshi esta, agente di biahe, tour operator i aerolínea, pa tene Kòrsou presente serka nan.
CTB su Roadshow promoshonal (Caravana Promocional) di mas resien a inkluí un evento pa 85 agente di biahe i 35 mayorista na Hotel Viaggio na Medellín. Tambe e miembronan di e delegashon, konsistiendo di CTB i partnernan di sektor privá, a ofresé un seshon di training di benta na e sentro di reservashon prinsipal di Avianca. E seshon aki a dura mitar dia. Despues e delegashon a biaha pa Bogotá pa tene un seshon interaktivo di desayuno ku 24 miembro di prensa siguí pa seshonnan di negosiashon ku mas di 60 mayorista na Bioxury Hotel. E seshonnan a tuma lugá durante un almuerso kolorido di kual e tema tabata Kòrsou. E evento akí, a resultá den publisidat amplio riba e plan- i metanan ambisioso ku Kòrsou tin.
Tabatin dos evento mas pa agentenan di biahe na Bogotá, na e popular establesimentunan El Céntrico i Club Colombia. Esakinan tabata hopi bon bishitá, ku na tur mas di 350 agente di biahe riba e anochi dediká na Kòrsou. Na e eventonan akí, kada mesa di agentenan di biahe a haña 15 minüt pa presentá un di Kòrsou su puntonan di benta úniko. E agentenan di biahe a duna un tremendo presentashon usando kreatividat, músika, aktuashon, disfras i koló pa por gana e premio pa bishitá Kòrsou.
CTB ta satisfecho ku resultado di e roadshow na Medellín i Bogotá, i ta gradisí tur partner enbolbí, esta: Acoya Curaçao Resort Villas & Spa, Avila Beach Hotel, Hilton Curaçao, Kura Hulanda Village & Lodge, Lions Dive and Beach Resort, Livingstone Jan Thiel Resort, Papagayo Beach Resort, Renaissance Curaçao Resort & Casino, Santa Barbara Beach & Golf Resort, Sunscape Curaçao Resort Spa & Casino. Huntu ku e hotèlnan, Fiesta Tours, Avianca, Copa Airlines i Flying Dutch Festival tambe a partisipá den e eventonan organisá pa promoshon di Kòrsou.


text:
KRALENDIJK – Awe djasabra relashoná ku “World Cleanup Day”, Selibon N. V. a organisá un dia special di “Ban tene Boneiru limpi”. A pèrkurá pa diferente sitio den barionan, unda e suidadano por a depositá sushi. Ta notabel kuKomunidat ta konsiente pa tene nan alrededor limpi.
Radio Live 99.9 FM a pasa algun di e lugánan ku tabatin baki destiná pa tira potoshi den nan. Den bario Nort di Saliña a topa un suidadano, kende a menshoná ku e idea ta bon, sinembargo mester a pone mas baki mirando ku loke SELIBON a pone no tabata sufisiente. Na Radio por a skucha Burney El Hage, kende a remarka ku ta bon pa hasi limpi awe, mas importante mantené limpi.


text:
E organisashon Watakeli a konkistá su di dos titulo kampionil. Despues ku e tim djadumingu a prolongá su reinado den klase superior maskulino, ayera -djaluna 23 di aprel 2018, e sukursal den klase A a sigui e bon ehèmpel.
Federashon Vòlibòl Kòrsou (FeVoKo) ayera a kontinuá ku e serinan final den klase A maskulino i femenino. Meskos ku den klase superior, den A tambe ta hunga seri mihó di sinku wega.
Tantu e bueltanan preliminar komo e ‘play-off’ i final den klase A a keda efektuá den sala kubrí Errol Rooi di Sentro Deportivo Kòrsou (SDK) na Brievengat.
Den klase maskulino A Watakeli a gana e promé dos weganan den final, pero ayera tabata parse dado momento ku Green Tigers tabata bai kòrta e ventaha ora e tabata falta un sèt (2-1) pa gana e wega. Final di kuenta Watakeli a bòns bèk i gana dos sèt siguí i titulá kampion.
Watakeli a sali gana e promé sèt ku 25-19. Green Tigers a mantené e animo haltu i den a bringa duru ganando e di dos sèt ku 25-21. Ku mesun determinashon e Tigernan Bèrdè despues di otro lucha tenás a gana e di tres sèt ku 30-28 i asina bai dilanti 2-1.
Green Tigers pues tabating ku gana un sèt mas pa asina fòrsá un di 4 wega den final klase A. Watakeli sinembargo tampoko a entregá i a empatá e wega na 2, ganando e di kuater sèt: 25-20. Asina e timnan a pasa pa hunga e di sinku sèt, ku Watakeli a gana ku skor di 15-8 i pa konkistá e titulo i asina sigurá e di dos kampionato pa e organisashon aki.
E vòlibolistanan ku a sobresalí ayeranochi den sala kubrí Errol Rooi di SDK tabata Marlison Kleinmoedig i Cyrus Brands. Tur dos ta dje tim kampion Watakeli.
Den klase A femenino Shuatanari a gana e di tres wega di final i asina bai 2-1 dilanti. E tim a gana Stakamahakchi ku skor di 3-0, aunke ku e wega tabata hopi bringá. E parsialnan tabata 25-16, 25-24 i 25-23. E vòlibolista Wenchi Hart a sobresalí pa Shuatanari.


text:
Enseñansa superior i siensia
Riba e islanan di Hulanda Karibense no tin universidat òf akademia pa motibu di nan eskala chikitu. Studiantenan prosedente di Hulanda Karibense ta dependé pa enseñansa mas haltu, pues di un instituto den region òf na otro kaminda pafó di nan propio isla. E sukursal di LOFO na Boneiru, pa formashon lokalmente di dosentenan, ta un eksepshon riba esaki. Den e region Hulandes Karibense, un parti di e alumnonan ta sigui ku un estudio superior na University of Curaçao (UoC), University of Aruba òf University of St. Martin (USM).
For di 2020, skolnan a uni tur skol i instituto di formashon di maestro riba e islanan abou Kòrsou, Aruba i Boneiru den e konsepto di Kibrahacha pa huntu forma maestronan.
Riba tereno di siensia tin na Sint Eustatius e sentro di konosementu Caribbean Netherlands Science Institute (CNSI).